open-index/open-wikipedia-markdown huggingface dataset:
眾坊街 (電視節目)

**眾坊街**（）係一個由電視廣播（澳洲）有限公司（TVBA）制作嘅電視節目。直至2016年尾逢星期一晚響翡翠台（TVBJ）度播出，2017年2月開始改響逢星期二晚播出，同年7月開始改響逢星期三晚播出，直至到2017年9月13號播完嗰輯嘅最後一集。現時嘅節目主持係梁潔盈；而粵語旁白係由梁潔盈做返，普通話旁白係由高軼峰或者劉輝去做。而節目監製係張雪儀，套節目嘅口號係『眾人的事，街坊要知』。

## 內容
節目裏面主要都係講響由澳洲嘅新聞時事，到澳洲華僑嘅生活主題都有。形式類似檔案同埋新聞透視，以一個專題去報道一個故事。時間約莫15分鐘左右，而某部份嘅新聞片段係由七台提供。

## 播映日期時間
*2016年9月份暫停播映，改為播出《談商‧道人生》。
*2017年1月份暫停播映，改為重播第三輯《談商‧道人生》。

## 節目主持
*陳保華 (-2012年)
*何彥君 (-2013年)
*潘昭強 (2013年-2017年3月)
*梁潔盈 (2017年4月-2017年9月)

## 攷

## 出面網頁
* 眾坊街
邪惡聖經

《**邪惡聖經**》又叫《**姦淫聖經**》，係1631年倫敦皇家印刷員Robert Barker同Martin Lucas印刷嘅。佢哋將《十誡》「不可姦淫」中嘅「不」字漏咗。一年後，印刷者被判300英鎊罰款。而家《邪惡聖經》嘅一份副本保存喺紐約公共圖書館，但一般唔畀人睇。
黃盔犀鳥

**黃盔犀鳥**（*Ceratogymna elata*）係一種原產喺原始熱帶雨林嘅犀鳥，分布喺非洲塞內加爾南部，喀麥隆東部同西南部嘅大雀。公可以重成2公斤，頭帶啡色，而乸個紅帶紅色。佢哋最鍾意住響樹冠層度，以小家庭嘅模式生一至2隻幼鳥。佢哋最鍾意喺白蟻同螞蟻竇搵食。

最近嘅研究指出（Rainey et al, 2004），佢哋同黛安娜長尾猴有一個互利共生嘅關係。喺共同棲息地食嘢，如果見到有捕獵者出現，會用叫聲通知對方走人。

因為熱帶雨林日漸減少，佢哋開始瀕臨絕種。少數動物園有養佢哋，香港動植物公園裏面2隻係由海關充公返嚟後作教學用途。

## 參考
*  Database entry includes a brief justification of why this species is near threatened
* Rainey, H. J., Zuberbühler, K., & Slater, P. J. B. (2004). Hornbills can distinguish between primate alarm calls. *Proceedings of the Royal Society of London* Series B, 271, 755-759.
當年今日 (電視節目)

**《當年今日》**（1980－1981，1987－1989，1994－1997，2003－2016）係香港亞洲電視嘅時事資訊節目，由亞洲電視新聞及公共事務部製作。

## 內容
呢個節目每日會講番唔同年份、同一日發生過乜嘢大事，除咗港聞外，亦會講下兩岸大事同國際要聞。片長分幾鐘，每日上晝、晏晝、挨晚、深夜共播四次。以前由伍國任做旁白，佢退休後，由盧瑞盛、謝秀群、孫兆勤接棒。

## 中立性
個節目只係簡單咁講番件事，唔加任何評論。

## 播放時間

## 睇埋
* 亞洲電視節目一覽——新聞及時事節目
* 亞洲電視新聞——其他節目
* 

## 出面網頁
* GOOGLE 當年今日 - 亞洲電視節目一覽
斑頭鵂鶹

（***Glaucidium cuculoides***）係一種無角羽嘅貓頭鷹。個頭圓形，企嘅姿勢比其他小型貓頭鷹更接近水平方向。鍾意住響森林裏面，會用樹窿嚟築巢。叫聲有啲似裝滿水嘅樽倒轉嗰陣時嘅急促咯咯聲，早晨時份叫。主要捉昆蟲，老鼠，甚至其他較細隻嘅貓頭鷹嚟食。

## 亞種同分布
斑頭鵂鶹主要分布喺孟加拉、印度、中國（包括香港、海南島）、泰國等亞洲地區。可以分5個亞種：尼泊爾亞種cuculoides個肚嘅白色羽毛範圍唔大，前胸同腹部有深色嘅橫斑；persimile係海南島亞種，全身體羽較偏紅棕色。香港品種係whiteleyi亞種，。

## 亞種
**Glaucidium cuculoides austerum* Ripley, 1948    
**Glaucidium cuculoides bruegeli* (Parrot, 1908)    
**Glaucidium cuculoides cuculoides* (Vigors, 1831)    
**Glaucidium cuculoides deignani* Ripley, 1948    
**Glaucidium cuculoides delacouri* Ripley, 1948    
**Glaucidium cuculoides persimile* Hartert, 1910    
**Glaucidium cuculoides rufescens* E. C. S. Baker, 1926    
**Glaucidium cuculoides whitelyi* (Blyth, 1867)

## 相

Image:Asian Barred Owlet (Glaucidium cuculoides) at Jayanti, Duars, WB W IMG 5737.jpg‎| at Jayanti in Buxa Tiger Reserve in Jalpaiguri district of West Bengal, India. 
Image:Asian Barred Owlet (Glaucidium cuculoides) at Jayanti, Duars, WB W IMG 5735.jpg| at Jayanti in Buxa Tiger Reserve in Jalpaiguri district of West Bengal, India.
Image:Asian Barred Owlet (Glaucidium cuculoides) at Jayanti, Duars, WB W IMG 5703.jpg| at Jayanti in Buxa Tiger Reserve in Jalpaiguri district of West Bengal, India.


## 參考

## 睇埋
*香港鳥類
謝依旻

**謝依旻**（）係日本圍棋手，台灣苗栗市出世，日本棋院職業圍棋七段。

謝依旻贏得女流本因坊戰、女流名人戰、女流最強戰，只差女流棋聖戰就贏晒日本圍棋四大女性賽事。

## 入段前經歷
*幼稚園高班，贏得台灣全國木棉盃圍棋賽甲組冠軍，而且獲升業餘初段，係台灣第一個讀幼稚園得業餘段嘅小朋友
*小二，贏得海峰盃青少年圍棋賽冠軍，由林海峰親自頒獎
*小四，贏得中日韓對抗賽個人全勝，擊敗所有中日韓女選手，同年贏得台南棋王戰全國成人組冠軍
*小五，贏得夏威夷世界少年圍棋賽第2名
*小六，去東京日本棋院做院生
*2004年4月1號，14歲，入段，係日本最年輕嘅入段女院生

## 職業戰績
*2006年12月25號，贏得女流最強戰，係歷來最年輕嘅女流最強
*2007年10月17號，贏得女流本因坊戰，係歷來最年輕嘅女流本因坊，亦係第一個非日籍嘅女流本因坊
*2008年2月20號，贏得女流名人戰，係歷來最年輕嘅女流名人
*2008年11月5號，女流本因坊二連霸
*2009年4月1號，女流名人二連霸

## 參考


## 睇埋
*日本棋院介紹謝依旻
木球

**木球，**又叫**板球**，係一項團隊球類運動，盛行於英國同英聯邦各地。比賽中有兩隊，每隊各十一人。
住宅

**住宅**係一間屋、房、一層樓咁嘅地方，包括山窿、樹頂咁，用嚟畀人起居生活嘅地方。

## 揀地方
揀住宅唔同人有唔同嘅要求，有人鍾意交通方便，風景好，近公司、學校、教堂、商場、車站咁，有人想要靜、遠離工廠、垃圾堆填區、公路咁。

## 睇埋
* 屋企
* 地產代理
* 家居保險
* 出租房
* 酒店
* 商場
* 鄰居街坊
* 教堂
* 學校
* 園藝
* 游水池
* 住客會所
* 交通網絡
* 社區組織
* 廚房
* 病住宅
* 別墅
* 公共房屋
鰂魚涌公園

**鰂魚涌公園**（）係香港一公園同遊樂場，喺鰂魚涌近海堤街，行政上歸東區。海皮有鰂魚涌海濱花園連起鰂魚涌、太古城、西灣河、筲箕灣幾區，東邊係水警基地同埋愛秩序灣。

園內設施有公園、草地球場、網球場、籃球場、單車徑、單車場、緩跑徑、健身徑，以及七人人造草足球場。

## 出面網頁

*康樂及文化事務署 - 鰂魚涌公園 - 歷史

類:香港遊樂場
梁望峯

**梁望峯**（）係香港1990年代流行小說作家。佢十七歲就走去做全職作家，第一部小說係學畢華流初出道作品《主席手記》形式嘅校園幽默小說，叫做《校方線人》。佢嘅作品大多數都係啲用校園做題材嘅愛情小說，佢作嘅《寂寞難逃》曾經入選1994年嘅香港中學生十大好書龍虎榜。

## 小說作品
;戊班生週記系列：
* 校方線人
* 邊緣錯愛
* 笑中憂鬱
* 純屬反叛
* 放肆之後
* 自製傷痕（戊班新傳1）

;校園怪談系列：
* 男校生怪談
* 女校生怪談
* 戊班生怪談
* 名校怪談
* 學校恐怖課程
* 學校恐怖情殺
* 恐怖幻覺
* 驚魂9日
* 梁望峯鬼故習作

;梁望峯系列作品：
* 街霸少年

;1+1情話系列：
* 疾風情緣
* 命運圓舞
* 情感禁區
* 新同居關係
* 新同居關係-完結編
* 二見鍾情
* 靈感交峰
* 有心之失
* 峰靈情書
* 三心一意
* 電波情緣
* 戀愛空氣

;叛逆青葱系列：
* 學校童黨
* 意外戀人
* 夜的孩子
* 逃情一線
* 寂寞難逃
* 影子情人
* 傷感預告
* 拒絕名分
* 受夠孤獨
* 美麗罪名
* 叛逆純真
* 我未忘情

;叛逆人物隱藏版系列：
* 旺角火宅之人
* 無名份的浪漫
* 終止心跳回憶
* 延續心跳時刻
* 過去式的憧憬
* 又被寂寞發現

;叛逆天空系列：
* 難免有錯
* 偷望戀情
* 戀愛特工
* 祇差一點
* 純屬緣分

;成年未滿精選
* 世界最遠兩
* 叛逆流星群
* 有疾而終的暗戀
* 好朋友的猜心遊戲

;心動ER系列：
* 天使容顏
* 願望之翼
* 回憶心跳

;男人的愛
* 一個人不止愛一個人
* 遇上她忘了你
* 三個人的二人晚餐
* 又寂寞又美麗（原書名：怪妳過份美麗）
* 自由之丘上的春樹
* 派對動物馴情記
* 男人慾望上的小白兔

;青春愛情手帳／Oh! 戀愛學系（一共九集，分兩季）、愛出沒注意系列（外傳）：

青春愛情手帳：
* Oh!戀上鄰座的你！
* Oh!最強第三者出現了！
* Oh!我和校花的地下戀情！
* Oh!我的飄移感情大結局！

Oh! 戀愛學系：
* Oh!誘惑我的可愛魔鬼
* Oh!我走光了的曖昧感情
* Oh!解封了的愛情密碼
* Oh!最壞與最完美的愛情對手
* Oh！由零開始愛上你！  

愛出沒注意系列：
* 我是妳的藍顏知己

;WE
* 惡魔天使
* 與維納斯的最後相認
* 當企鵝愛上悲傷的北極熊
* 差1%就愛上你 
* 送你一個完美無瑕的身分
* 潘朵拉的幸福密碼高清版
* 10大最愛排行榜
* 排行榜外的真命天子
* 仙人掌公主的曖昧遊戲
* 重遇過去的天使
* 惡魔與天使的感情角力

;They3.0
* 終於，惡魔拯救了天使 
* 再見，玩火女神 
* 來吧，惡童的最終救贖
* 別了，最後的快樂幻夢 

;Demon
* 消失了的半人間王子
* 轉世回憶的擁抱
* 永遠的守護幽靈
* 命中注定的惡魔恐嚇
* 幽靈校園恐怖課程
* 看不見的1/2戀人

;Go!
*Go！夏日限定實驗情人 
*GO！秋日限定的跳線戀曲

;電影小說
* 烈日當空

;散文類：
* 望峰日記（寂寞十七歲）
* 望峰未成年作
* 痴情漢子
* 妳不好愛
* 戀愛同意書
* 重逢的前奏
* 我能為妳做甚麼
* 叛逆燃燒
* 別把愛情看得太浪漫
* 聽聽別人痛罵你
* 那些關愛的回憶

;心動成長：
* 車道上的你我他她 

;旅遊書：
* 香港假期遊蕩
* 香港鬧市遊蕩
* 香港周日遊遊蕩蕩
* 深圳遊遊蕩蕩
* 深圳遊遊蕩蕩+美食（02－03年版）
* 上海遊遊蕩蕩
* 上海攻略遊蕩
* 澳門遊蕩（02－03年版）
* 漢城攻略遊蕩
* 漢城遊遊蕩蕩（修訂本）
* 遊蕩台北
* 台北遊遊蕩蕩
* 台北攻略遊蕩
* 台北周休二日
* 東京遊遊蕩蕩（修訂本）

;叛逆青蔥復刻版：
* 抱歉，把你從我的世界刪除
* 送你一個危險的承諾
* 愛你注定寂寞難逃

;愛情災難急救手冊：
* 戀愛出招

;secret系列：
* 穿越，為愛重來
* 吸血，愛無盡時

## 出面網頁

類:香港作家
窮人

**窮人**係冇能力自己支持自己生活開支嘅人。生活開支即係包括衣食住行。窮人有啲要外人接濟，或者申請社會福利援助。

窮人通常處於社會嘅最低層，所以經常被人歧視，佢哋嘅意志同埋自尊心亦因而受損，所以有俗語「人窮志短，馬瘦毛長」。

以前有句名言「窮過蒙正」，因為民間傳說，呂蒙正係窮人之中嘅人辦。http://www.ntch.edu.tw/Study/tw_opera1/1_10/1_10_04down.htm http://www.google.com/search?source=ig&hl=zh-TW&rlz=&q=%E7%AA%AE%E9%81%8E%E8%92%99%E6%AD%A3&btnG=Google+%E6%90%9C%E5%B0%8B&meta=lr%3D

## 成因
* 失業
* 在職貧窮
* 有病
* 投資失敗
* 理財不善
* 吸毒
* 難賭
* 大使

## 解決方法（未必有效）
* 吸引外資增加就業率
* 訂立最低工資法例
* 職業再培訓幫手轉業
* 九年免費教育
* 大學貸款計劃
* 持續進修基金
* 開倉派米
* 六合彩

## 睇埋
* 貧民窟
* 無產階級
* 共產主義
* 負資產
* 破產
* 有錢人
* M型社會

類:社會學
莫里斯賈爾

**莫里斯賈爾**（**Maurice Jarre**，），係法國人，作曲家，作品包括《齊瓦哥醫生》、《沙漠梟雄》 電影配樂。莫里斯賈爾有84歲命。

## 其它
*《印度之行》 1984年
*《鐵皮鼓》
*《死亡詩社》
*《人鬼情未了》

## 拎
* 法國作曲家 莫里斯·賈爾
* 愛爾蘭維基用戶，「惡搞」'''莫里斯·賈爾'''生平，誤導新聞界
東洋

**東洋**係指中國東面嘅大海，亦指東洋各國，例如中國同日本。之不過，好多時東洋專指日本。
波德萊爾

**波德萊爾**（**Charles Pierre Baudelaire**，）係法國19世紀嘅詩人、評論家同翻譯家，頹廢派嘅代表人物。佢寫嘅《惡之花》係法國文學嘅經典。

類:法國詩人
西洋

**西洋**可以指：

*印度洋（明朝時稱「小西洋」）
*歐洲（明朝時稱「大西洋」）
*廣義上可以包括成個西方世界
南洋

**南洋**，又叫**東南亞**，係指靠近南中國海嘅地區同水域，特別係東南亞地區或者由馬來亞群島組成嘅群島同印度支那地區。

另外，日文文件同埋日本嘅資料都會用到「南洋」呢個字眼，但所指嘅區域唔同廣東話慣用用法，通常會指日本以南各個島嶼，例如二十世紀初曾經喺密克羅尼西亞成立嘅南洋廳一帶區域，或者更大範圍咁代表成個南太平洋。亦都引伸成為代表充滿陽光海灘嘅島嶼嘅代名詞。
運頭角

**運頭角山**（Wan Tau Kok），又叫**鬼仔崗**、**圓崗**、**差館山**、**旗杆山**（Flagstaff Hill），喺香港新界，係大埔運頭角一笪地方，響大埔河邊，有個山仔，地勢高過周圍。運頭角原本係海角，所以叫角，喺正大埔河出大埔海出口。後尾因為大埔新市鎮發展，填海變內陸。

運頭角曾經係新界管治中心，係理民府所在地。家下亦都學校林立。大埔墟火車站喺正佢南面。

## 史
按早年英軍地圖，運頭角原本有條村，都係叫運頭角，所以佢周圍就叫運頭角。條村原本喺個山仔頂。

1898年7月1號，英國由大清手上得到新界。但接收要到1899年。香港政府揀咗呢度升旗，並立草棚做差館。期間好唔順利，因爲發生新界六日戰，戰事由此地開始。四月三號同十四號，畀人火燒草棚。呢處畀人隔山槍擊。英軍要派軍艦軍隊入大埔鎮住。十六號喺處升旗，英國正式接收新界。草棚後尾變差館。一九零七年，起咗理民府，打理全新界。後尾經過歷年分治，改為北約理民府，尾後又改做大埔理民府。所以運頭角係新界管治機要。

1910年代，運頭角南面起咗九廣鐵路。而運頭角個山，同北面一個更矮嘅山之間，有大埔公路穿過。

## 路
運頭角有車路運頭角里上山，直至理民府舊大樓為止，即係家下羅定邦童軍中心。

## 古木
運頭角百年來種有好多樹，曾經有木棉王，喺運頭角遊樂場側邊，係全香港最大嘅木棉，高約廿三米，樹幹直徑約一米半，樹冠覆蓋約三十米，曾經入香港《古樹名木冊》中之受保護樹木。後尾因真菌入侵，根部枯死，香港政府以危害公眾安全為由，喺二零零九年十二月三號四號間斬樹。

## 註

## 出面網頁
* 懷念已陪伴着香港130年, 但因為政府不力而只用一日就被砍掉的最大木棉樹 (Facebook群組)
* 大埔百年樹王慘遭分屍（東方日報）
* 大埔運頭角遊樂場木棉樹遭移除(星島日報)
* 大埔過百歲木棉樹被斬（有線寬頻）
煙灰缸

**煙灰缸**，包括**煙灰盅**、**煙灰罌**都係一個裝香煙廢棄物嘅器皿，形狀似一個開口嘅碗、有蓋嘅盒、合金郵箱，或者垃圾桶咁。煙灰缸用料係耐燃物料，包括石、瓦、玻璃、金屬咁。禮品公司唔少都設計利用煙灰缸表面幫人做廣告宣傳。嚮禁煙嘅社區，有放煙灰缸嘅場所通常即係非禁煙區。對於煙民黎講，煙灰缸係生活必需品。如果冇煙灰缸，好多煙民都係垃圾蟲。

煙灰缸裏面放沙粒或者石仔，可以令煙頭快啲熄，會少好多二手煙同埋避免火警。當然，必要時，有啲好心人會倒水落煙灰缸救火。
武則天

**武則天**（）係大唐人，中國史上唯一嘅女皇帝（武周）。

武則天係大唐世家大族出身，阿爸係唐朝開國功臣，鄉下喺山西文水。武則天十四歲就俾唐太宗李世民選入後宮。喺唐太宗過身之後，佢被安排入佛寺做尼姑。但嗰陣時唐太宗個仔唐高宗李治做太子嗰陣已經好鍾意武則天，所以選返入皇宮，後來重做埋皇后。唐高宗經常將政事安排畀武則天跟，所以武則天權力越嚟越大。

唐高宗過身之後武則天操控咗幾個皇帝，最後重索性篡奪皇位，自己做咗女皇帝。佢做咗廿一年，喺臨死之前俾大唐皇室子孫起兵反佢，因而退位。

## 睇埋
* 《武則天 (1984年電視劇)》
* 《武則天 (1995年電視劇)》
行

**行**可以係

-------------
*行路，用腳郁。
**動詞：引伸有做、跟一套方法去做嘅意思。

--------------
*次序，如排行。
**行頭，一啲人嘅職業，好似三行咁。
**行 (生意)，做買賣嘅鋪頭。好似銀行咁。

-------------------
*行 (佛教)，佛教概念。
國家監犯

**國家監犯**（**Prisoner of the State: The Secret Journal of Premier Zhao Ziyang**，ISBN 1-4391-4938-0），2009年5月19號由Simon & Schuster出版。中文版改叫**改革歷程**（ISBN 978-988-17202-7-6），係前中共中央總書記趙紫陽嘅回憶錄，2009年5月29號出版。由卅幾個鐘嘅錄音帶編成。入面有講1989年鄧小平班人決定派解放軍鎮壓八九民運造成六四事件嘅細節。佢話無論如何都唔會做動員軍隊鎮壓學生嘅總書記。

## 註


## 拎
*http://www.timesonline.co.uk/tol/news/world/asia/article6284837.ece#cid=OTC-RSS&attr=2015164
*http://www.washingtonpost.com/wp-srv/world/documents/zhao_review_chinese.pdf
*書評，Perry Link
*http://news.bbc.co.uk/2/hi/asia-pacific/8049720.stm
*http://chinadigitaltimes.net/2009/05/the-secret-memoir-of-a-fallen-chinese-leader/
大埔河

**大埔河**（Tai Po River），中游又叫**碗窰河**（Wun Yiu River），香港一河，喺新界大埔，由大帽山以北，打鐵屻開始，流經草山、鉛礦坳、元墩下，去到碗窰，再到半山洲，然後經運頭塘邨同大埔墟火車站，最後在廣福邨附近，同林村河匯合。

## 史

原本大埔河係喺當今大埔墟站附近，運頭角出大埔海。1970年代，因為起大埔新市鎮，近岸大埔海咗填海，大埔河伸到廣福邨，同拉長咗嘅林村河匯合，再喺元洲仔附近出大埔海。

2006年10月，大埔河有河道工程，以改善大埔河排洪能力，2009年做好。

## 保育
大埔河上游值得保育，有爬蟲類同魚類動物。只喺香港同廣東沿岸出沒嘅香港蠑螈，大埔河都有。而大埔河亦有稀有蜻蜓品種，並是觀鳥熱點，沿河則有碗窰村有造碗嘅碗窰遺址。
U Food

**U Food** 係經濟日報嘅香港飲食網站，2008年11月開網，後來開埋澳門網。

## 睇埋
*開飯喇

## 出面網頁
* U Food
* 
*
菜園村

**菜園村**係香港新界石崗一條村，村民有養豬種菜，因為政府要起廣深港高速鐵路，就嚟要拆。好多村民住咗幾廿年，覺得落地生根，想維持「新界原有嘅生活模式」，又認為工程師設計時冇考慮到人，唔想走。

## 出面網頁
*Facebook Event︰《家在．人在．菜園在》藝術家分享會
*義工建立嘅網頁︰使香港每人 $10,000 要求全民參與
*鏗鏘集︰鐵路修到菜園村
*東方日報︰陳錦霞婆婆：只要劊子手將刀鋒擺歪少少，傷害就少好多/建造商會：工程可直接及間接創造三萬個職位/運輸及房屋局：曾研究村民提出嘅其他方案，但受影響人數會仲多
*香港獨立媒體︰香港五一遊行，上百名菜園村農民參與引關注
*香港獨立媒體︰菜園村民Josephine：我使鬼你恩恤！
*香港獨立媒體︰菜園村民傳媒珍：我只希望將根留住
*香港獨立媒體︰阿竹：一磚一瓦都係我哋親手起嘅
*香港獨立媒體︰明哥：成日叫我哋犧牲「小我」，就嚟冇咗個「我」
中央極限定理

**中央極限定理**係統計學、或然率論入面嘅一條基本定理。

我哋跟大隊叫標準常態分佈（平均數=0 , 變異數=1）嘅CDF做\Phi。

畀咗個或然率分佈 f(x)，叫佢嘅積分(CDF)做 F(x)，平均數係 \mu，變異數係 \sigma^2，攞個數n，跟住畀一拃呢個分佈嘅亂變量 X1,...,Xn。如果叫 \bar{X} 做 X_i 嘅平均，咁E(\bar{X})=\mu, Var(\bar{X})=\frac{\sigma}{\sqrt{n}}

中極限定理話，喺實數線上，逐點 x 計 (point-wise convergence)，就有

lim_{n\rightarrow\infty}F_Z(x)=\Phi(x)。

換言之，佢講呢個現象，任你畀個連續分佈，一大堆亂變量嘅平均都會趨向正態分佈。

## 睇埋
* 大數定律
* 常態分佈
* 二項分佈
累計分佈函數

任何實隨機變數X嘅**累計分佈函數**（**cumulative distribution function**，簡稱**CDF**）即係X細過或等於參數x嘅概率。即係：
:F_X(x) = \operatorname{P}(X\leq x)

當中F係代表累計分佈函數，而\operatorname{P}係概率。

喺連續分佈嘅情況底下，呢個函數係或然率分佈函數（PDF）由-\infty到x嘅積分。

生存函數即1-累計分佈函數。
石崗

**石崗**可以係：
*石崗 (香港)，喺香港新界
*石崗村，廣州市番禺區轄下嘅一條村
*石崗鎮，南昌市新建縣轄下嘅一個鎮
黑翅長腳鷸

**黑翅長腳鷸**，又名**紅腿娘子**或**高蹺鴴**（台灣名）。

## 分類
黑翅長腳鷸嘅分類一直存有爭議，有啲人認為佢可以分為5個品種，亦有啲人認為呢個種有啲係亞種。北美洲嘅黑翅長腳鷸喺眼後面有一塊白斑，喺鳥類DNA分類系統中，被認為係一個種*Himantopus mexicanus*。

## 生態環境
黑翅長腳鷸鍾意群體活動，鍾意沿海嘅淺水同淡水沼澤地帶。亦都見於湖泊、沼澤、魚塘、養蝦池以及河流中有平緩水面嘅開闊地帶，亦棲息喺近水嘅草地農田。因為對腳較其他鷸長，可以喺水位較深嘅池塘度涉水搵食。

## 分布地域
黑翅長腳鷸分布喺歐洲東南部至南部、印度、中國同東南亞、北非、澳洲、加拉巴戈斯群島、夏威夷、加拿大中部同南部、美國西部同東南部。中國嘅新疆西部、青海東部同內蒙古西北部繁殖，喺台灣、廣東同香港等地過冬，全境有過境紀錄。

## 特徵

黑翅長腳鷸身形修長，身長有35厘米，身體黑白分明，一對紅色嘅長腿好容易辨認。黑翅長腳鷸嘅咀黑色細長，**雄鳥**嘅繁殖羽從眼後面到頭頂，頸後黑色，背部同翅為黑色，但同頸後嘅黑色唔相連，其他部位為白色；**雌鳥**嘅繁殖羽喺頭同頸後無黑色，眼後有灰色斑。亞成體嘅鳥色塊分布接近成鳥，但色水較淺，為灰褐色。黑翅長腳鷸嘅腿同跗趾都好修長，為紅色，亞成體鳥嘅腿顏色略淺，明顯嘅橙紅色；飛嗰陣長腿拖喺尾後，係重要嘅辨認特徵。虹膜粉紅色。

叫聲：
:: 
::

## 食物
黑翅長腳鷸食昆蟲、蝌蚪等等。

## 繁殖同保護

黑翅長腳鷸常集群水邊泥土堆或者稻田嘅田埂上築巢，亦會同燕鴴、鳳頭麥雞、澤鷸等水鳥一齊築巢。築巢材料主要用石仔、泥土、蘆葦、枯草為主。呢種水鳥暫未列入受保護雀鳥，但喺香港係受法例保護。2009年5月，香港濕地公園首次發現佢哋喺園內築巢生蛋。

## 睇埋
*香港鳥類

## 出面網頁

黑翅長腳鷸嘅觀測記錄
昇悅居

**昇悅居**（） 喺香港西九龍長沙灣，發展商係新鴻基地產同信德集團，同隔籬嘅泓景臺、宇晴軒同埋碧海藍天一齊起，夾埋叫「西九四小龍」。

## 資料
昇悅居舊址係信德船廠，隨住西九龍填海工程嘅進行，信德船廠已經搬去興華街西海邊。呢個屋苑喺2003年10月12號啟用，一共有7座樓宇，2,434個住宅單位，重有購物商場同埋住客會所。

昇悅居喺2004年曾經攞到香港康樂及文化事務署頒發嘅「私人物業最佳園林大獎」銀獎（高密度住宅園景設計組別）。

## 所屬區域嘅混淆
昇悅居喺深水埗區嘅長沙灣，因為近港鐵荔枝角站（呢個站其實喺長沙灣工業區），所以容易搞到人誤會昇悅居喺荔枝角，而昇悅居實際上喺長沙灣。

## 參考




## 出面網頁

* 官方網頁
中環蘇豪區

**中環蘇豪區**嚮香港中環半山，堅道對落，荷李活道對上幾條街。

中環至半山自動扶手電梯兩邊，包括敦和里、士丹頓街、伊利近街一帶，餐廳超過30間美式西餐同歐陸式食肆，尼泊爾餐、西班牙餐、北非餐、地中海、日式餐都有。

## 交通
* 港鐵
* 中環站B2出口
* 中環至半山自動扶手電梯

## 睇埋

* 中西區 (香港)
* 蘇豪東：嚮西灣河鯉景灣
* 蘭桂坊
* 三元里
泓景臺

**泓景臺**（**Banyan Garden**）係香港大型住宅，喺2003年入伙，喺香港西九龍長沙灣，同昇悅居、宇晴軒同埋碧海藍天一齊起，夾埋叫「西九四小龍」。

泓景臺嘅發展商係長江實業，建築面積由617至到978平方呎不等。

物業有平台花園、兒童遊戲室、室內游泳池、太陽燈室、全能健身室、桑拿浴室、健身舞室、多用途室、音樂中心、卡拉OK室、視聽電影室、桌球室、壁球室、Cyber Cafe、圖書館、大型水族觀賞廊、箭藝練習場。

泓景臺用過香港歌手容祖兒主唱嘅我的驕傲，同埋馮曦妤主唱嘅Proud of You做廣告主題曲。兩個人都同泓景臺拍過電視廣告。

## 交通
*港鐵：
**荔枝角站A出口

## 知名人士
*楊思琦
*梁榮忠

## 出面網頁

* 官方網頁
* Banyan Garden 泓景臺
* 非官方論壇
宇晴軒

**宇晴軒**（**The Pacifica**）喺香港西九龍長沙灣填海區嘅深盛路上面，喺2005年8月5號入伙。同昇悅居、泓景臺同埋碧海藍天一齊起，夾埋叫「西九四小龍」。佢嘅前身係船廠。發展商係長江實業同埋新鴻基地產。

## 設施
發展商使咗1億5,000萬港元，整咗住客會所、泳池同園林，面積大約200,000平方呎。

物業嘅基座係16萬方呎商場，駁去隔籬嘅昇悅居同泓景臺商場，夾埋有28萬方呎。

## 物業資料
*住宅幢數：6 幢（1至7座，但係冇第4座）
*住宅樓層：
**第1座：8至61樓，35樓係隔火層，當中8樓係連平台單位 
**第2、3、5座：8至59樓，35樓係隔火層，當中8樓係連平台單位
**第6座（海翡翠）及第7座：8至66樓，隔火層有2層（20、38樓），當中8樓係連平台單位 
*單位面積：585-3,036平方呎
*實用率：80% 
*單位總數：2,256伙 
*車位總數：669個 
*單位間隔：2房2廳、3房2廳同埋4、5房相連單位

## 景觀
維多利亞港煙花海景、長沙灣夜景、畢架山同埋獅子山全景、水晶天幕同埋90米仿天然沙灘泳池景。

## 未來發展
發展商使咗1億元起行人隧道，行兩分鐘就可以去到港鐵荔枝角站D出口。

## 所屬區域嘅混淆
宇晴軒喺深水埗區嘅長沙灣，因為近港鐵荔枝角站（該站實質喺長沙灣工業區），所以容易搞到人誤會宇晴軒喺荔枝角，而宇晴軒實際上喺長沙灣。

## 出面網頁
* 宇晴論壇轉址
* 宇晴論壇
* 宇晴軒業主社群
* 宇晴軒地圖
碧海藍天

**碧海藍天**（；）喺西九龍長沙灣深盛路8號，發展商係恒隆地產同埋現代建設，物業有5座，單位一共有1,616個，住宅面積大約662至到784平方呎，複式單位大約1,593至到1,609平方呎，喺2003年建成，同昇悅居、泓景臺同埋宇晴軒一齊起，夾埋叫「西九四小龍」。

碧海藍天喺發展規劃嗰陣，曾經定位做居屋同埋私人住宅混合發展嘅屋苑，用呢個形式發展嘅屋苑當時喺香港只有兩個，另一個係鴨脷洲深灣軒。但之後受政府停售居屋政策影響，發展商獲政府批准喺補地價之後改作齋私人住宅，屋苑設施同會所喺出售之前，曾經進行大幅度翻新。

## 會所設施
室外游泳池同水力按摩浴池、平台花園、網球場、兒童遊樂場、蒸氣同桑拿浴室、音樂室、健康舞室、電腦室、園藝花園、閒座間、多功能廳、健身室同迷你影院等等。

## 出面網頁
*碧海藍天官方網頁
*香港置業嘅介紹
漾日居

**漾日居**（****）係香港西九龍港鐵九龍站第一期嘅私人屋苑，由永泰控股有限公司、淡馬錫控股有限公司、新加坡置地有限公司、吉寶置業有限公司、麗新集團有限公司，環球投資（百慕達）有限公司合組嘅財團投得，喺2000年與曾經喺九龍站裏面嘅迪生數碼世界同步落成。

## 屋苑背景
漾日居總共有六座樓，1288個住宅單位，單位面積由77至到232平方米。設計上可以經過空中花園去鐵路站，為居民帶嚟方便同悠閒嘅感覺。

## 歷史
1993年政府批准香港地鐵（後來嘅港鐵）起，到九龍站落成之後，公司再發展住宅項目，例如凱旋門、君臨天下等等。漾日居落成之後，地鐵因為起基座（當時重未有名），而將C出口關閉咗8年。

## 交通
*港鐵九龍站：C2 出口

## 出面網頁
*skyscraper介紹
*港鐵官方網站
花碼

**花碼**又叫**蘇州碼子**、**番仔碼**、**草碼**、**菁仔碼**，係種唐人數字，係種計數法，源自蘇州。而家喺港澳街市、小販，茶餐廳同埋藥材鋪間唔中先有人用。香港小學數學課程仍然有教用花碼，教科書入面叫佢做**中國數碼**。

## 史
南宋時，蘇州碼由算籌演變出嚟。但算籌通常用響數學同工程，花碼通常用響商業，主要用來速記。

以前喺香港嘅唐人鋪頭廣泛使用，包括街市、食肆、紅色小巴……等等。但係由廿世紀八十年代中期開始，紅色小巴慢慢唔再用花碼寫價錢牌，加上教育越來越普及，令人漸漸轉用阿拉伯數字。家陣剩係響中環 同葵涌 仲有食店用花碼嚟標價。

## 符號

花碼用啲特别符號嚟代表數字。啲符號係演變自南宋記錄算籌嘅數碼。五至九嘅花碼，係零至四嘅花碼上高各加多一筆短劃代表五（橫式加棟，豎式加橫）。攞常用嘅橫式作例，亦即係短豎加「〇」係「〥」（五），短豎加「一」係「〦」（六），短豎加「二」係「〧」（七），短豎加「三」係「〨」（八），短豎加「〤」（四）係「〩」（九）。其中五、九嘅花碼「〥」「〩」變唨形，以方便書寫。因為傳統畫圈手勢係順時針方向從右到左，所以花碼「〥」收筆喺右上角。 注意數字六到八嘅花碼「〦」「〧」「〨」，書寫陣時第一筆要係短豎，唔應寫作斜點（即使有時有人噉寫），嚟到避免佢捱誤認係「二」「三」。一二三嘅花碼都係豎筆，要避免呢三個花碼相連時混埋，要橫筆「一二三」戥豎筆花碼換住使，第一個數字用豎筆，第二個用橫筆，第三個用豎筆……依次類推。譬如，「二一」花碼作「〢一」，唔係「〢〡」，嚟到唔至戥「〣」混埋；又似「四三一二」作「〤〣一〢」，「一九二二」作「〡〩〢二」。

## 用法
花碼係一種進位制記數系統，以位置表示大小。記數符號寫成兩行，第一行記數值，第二行記量級。例如：

以上第一行記載嘅係數目嘅數值，「〤〇〢二」代表 4022。第二行記載數目嘅數量級同埋計量單位。呢處數量級係拾（十），代表第一行嘅第一位數字嘅數量級係十位。

換言之，呢組數字係「40.22 緡」，或「四十緡二毫二分」。

喺香港茶餐廳會將「十」或「百」寫響底做收量級。個數嘅數量級唔使寫。呢個計數系統同科學記數法好相近。

### 橫直寫
花碼嘅 「〡」、「〢」、「〣」打直寫埋一齊嘅時候，可能會搞亂，會用漢字數字「一」、「二」、「三」嚟寫清楚。例如：「〢〡」（21）可能睇成「〣」（3），為免混淆，通常第一個數字用花碼寫，之後用漢字數字，「〢〡」就寫成「〢一」。

## 字謎
舊時亦有人用花碼猜字謎。例子：「上花碼，下官版，下花碼，上官版，上下花碼，中間官版」，估一個字。

## 萬國碼（Unicode）
喺 Unicode 3.0 版本，花碼加咗入 Unicode，字符碼由 U+3021 到 U+3029。

花碼一至九寫法：

### 杭州數字
花碼喺 Unicode 3.0 標準度，俾人誤解係杭州風格。喺 Unicode 4.0 版本嘅「勘誤表」承認搞錯咗：

Unicode 之中大多數嘅「杭州」錯誤已經改返好，但係為咗穩定，Unicode 唔畀改字符名，所以字符名之中嘅「杭州數字」亦都將錯就錯啦。字符名係一啲軟件嘅唯一標識符，改咗會有向後兼容嘅問題。

## 歷史
蘇州碼子係算籌記數系統嘅唯一一個仲有人用嘅變體。算籌記數系統係古時中國人用喺數學上嘅進位制記數法。蘇州碼子係南宋算籌記數法嘅一個變體。

以前，蘇州碼子會用喺好似記帳同簿記呢啲需要頻繁處理數字嘅商業領域，當作係一種速記法。同一時間，正式嘅書寫就會用到標準中文數字，就好似英文將數字「寫出嚟」咁樣。蘇州碼子曾經好流行於華人市場，例如香港嘅街市同馬來西亞嘅中式餐館，尤其係喺九十年代之前，但之後就逐漸被阿拉伯數字取代咗。

呢個情況同歐洲發生過嘅好相似——古時同中世紀歐洲用羅馬數字嚟進行數學運算同商業活動。而家，蘇州碼子只會喺啲傳統中式市場標示價錢，或者寫手寫單據嗰陣時先至會用到。
## 註
天水圍的夜與霧

**天水圍的夜與霧**（**Night and Fog**）係許鞍華導演拍嘅電影，用倒序法講番2004年天水圍一單倫常慘劇。任達華做男主角大男人，女主角張靜初做佢老婆，大陸新移民。而羅慧娟同覃恩美都有份演。

同系嘅戲重有《天水圍的日與夜》。

## 拎
* 天水圍的夜與霧
演講

**演講**（），或者叫**演說**（）都得，係演講者發表公眾講話。根據個人風格，有啲演講者會預先寫定講稿，演講嗰陣會睇住嚟讀；有啲鍾意小小爆肚；有啲唔用講稿講，表現真我。

嚮一個故事之中，男女主角約會談情同求婚都係照講稿讀嘅，表現雙方都係冇誠意，講嘢冇句真心。

政客演講要智囊團寫手安排講稿都係好平常，例如曾蔭權，因為怕講嘢爆肚出事。

## 技巧

有管理等領域嘅研究者嘗試做實證性質嘅研究，睇吓演講要點做先至可以令人覺得講者有吸引力。佢哋講到嘅嘢包括：
*講者要有意識想去理解自己有咩優缺點；
*講者要講到自己行事係有清楚目標嘅；
*講者要提吓自己點樣克服挑戰，亦要留意自己經過挑戰後有乜嘢成長；可以睇睇角色發展嘅概念。
*講者要提吓自己學咗呢啲嘢之後，點樣運用自己嘅經驗嚟幫其他人達致同樣嘅成長；
研究指，一個人講自己嘅故事嗰陣有上述呢啲特徵，聽者會傾向覺得想聽佢嘅故事。

呢種噉嘅講故仔方式，仲被指可以用嚟講一間企業嘅故事，幫企業吸引消費者嘅注意，即係好似噉—
:以前我（哋）做開嘅工作係噉噉噉嘅。有一日，我（哋）經歷咗一單噉嘅撈絞嘢，令我（哋）意識到有必要作出改變。
:決定咗變，我（哋）做咗啲噉噉噉嘅嘢，途中遇到呢啲呢啲困難，我（哋）用咗噉噉噉嘅方法克服，當然期間有失敗，但我（哋）依然堅持。
:克服咗重大嘅困難之後，我（哋）終於達致... 可以用我（哋）嘅經驗嚟幫人，亦更加有信心面對將來嘅挑戰。

## 睇埋
*魅力
*領導才能
*速記
*朗誦‎
*英雄旅程

## 引咗

## 拎
*
攤分

**攤分**（Amortisation）係句財經行話，即係爭人一大筆數，逐啲還，每期還嘅通常都同一個數（咁好計啲），開頭本金大，主要係還利息，後尾就息隨本減，還嘅主要係本。

如果老闆派利是畀公司阿頭，叫佢平均分畀其他同事，都叫做攤分。

## 拎
* 財務攤分
灣景花園

**灣景花園**係香港一個私人屋苑，喺荃灣西油柑頭青山公路荃灣段9咪半。總共有5座（即係有1200個單位），喺1993年落成，由恆隆地產發展。

## 交通
巴士總站路線：
*34：灣景花園 - 葵盛（中）
*34M：灣景花園 - 荃灣鐵路站（循環線）
*48X：灣景花園 - 禾輋
*234P：灣景花園 往 尖沙咀碼頭 ***特快*** **（特別線：平日開 08:10）** 
*234X：灣景花園 - 尖沙咀東麼地道
*934：灣景花園 往 灣仔（柯布連道） / 灣仔（菲林明道）往 灣景花園

巴士分站路線：
*53
*234B
*A38
中銀中心

**中銀中心**（）喺香港西九龍大角咀海輝道十一號，近奧海城一期，喺2000年建成，樓高大約26層，總面積大約三十六萬平方呎。

中銀中心原名係**奧海中心**，由信和置業、嘉里建設、中國海外、新加坡發展置地（而家合併咗做「凱德集團」）同埋中銀香港聯合發展，落成之後由信和集團擁有，2001年5月用十六億港元賣畀中銀香港作為後勤總部，所以就改名做中銀中心。

## 簡介
*地址：九龍大角咀海輝道11號奧海城一期
*落成年份：2000年
*高層：26層

## 鄰近
*奧運站A2及E出口
*滙豐中心
*維港灣
*君匯港
*西九龍公路


File:HK BOC Ctr Olympic OneSilverSea IslandHarbourview.JPG|中銀中心（圖右）係一座單幢樓商廈
File:HK Bank of China Centre hall.JPG|中銀中心喺海帆道嘅出口


## 外部參考
*中銀中心地圖
維港灣

**維港灣**（）係香港西九龍大角咀西面嘅大型私人住宅，亦係奧運站上蓋物業發展第一期項目同大角咀填海區第一個私人屋苑。維港灣總共有1,200個單位，分別喺1998年11月同1999年1月推出市場發售，而首次發售嗰陣，更一度錄得50倍嘅超額認購，首日銷情亦達推出單位嘅八成。屋苑喺2000年5月入伙。發展商係信和置業、中銀香港、新加坡發展置地（而家合併咗做「凱德集團」）、嘉里建設同前地鐵公司（而家叫港鐵公司）。

維港灣近奧海城同埋港鐵奧運站。

## 屋苑資料

## 隔籬
* 凱帆軒
* 奧海城一期
* 一號銀海
* 浪澄灣
* 西九龍公路

## 外部參考
* 維港灣官方網址
* 維港灣地圖
滙豐中心

**滙豐中心**（）係香港西九龍大角咀嘅寫字樓樓，喺1999年落成，總共有三座，屬於港鐵奧運站物業發展計劃第一期。

滙豐中心以前係大角咀碼頭巴士總站，原名係**奧運中心**，由信和置業、嘉里建設、中國海外、新加坡發展置地（而家合併咗做「凱德集團」）同埋新世界發展聯合發展，1998年落成之後信和集團將呢個寫字樓以40億港元賣畀香港上海滙豐銀行，畀滙豐做後勤總部同將部份原旺角分行業務搬入去，所以改名做滙豐中心。

## 簡介
* 地址：九龍大角咀深旺道1號
* 落成年份：1998年
* 高層：19層
* 樓面面積：辦公室83000平方米，商舖1900平方米

## 樓層分布
*地下：巴士總站、奧運站B、C3、C4出口同埋大堂
*高層地下（UG/F）：第一座大堂入口、第二座大堂入口、第三座大堂入口、滙豐職員專用食堂、滙豐職員專用診所、兩條去奧運站嘅行人天橋、一條去君滙港至到深旺道、海輝道交界嘅行人天橋同埋行人通道、專為滙豐職員子女而設嘅幼兒園同大堂
*二樓：

## 參見
*中銀中心

## 外部參考
* 滙豐中心地圖
一號銀海

**一號銀海**（）喺香港大角咀海輝道18號，發展商係信和置業，係西九龍新填海地區嘅海邊地標。屋苑總共有700個住宅單位，戶戶設有環保露台，另外隔籬係港鐵奧運站同主要交通幹線。

## 景觀
一號銀海景觀係以維多利亞港同埋油麻地避風塘為主。

## 會所設施
會所叫做"Club One"，由Hirsch Bedner Associates設計，設施包括戶外泳池、室內恆溫泳池、多用途運動場、健身室、兒童遊樂場同活動室、宴會廳等等。

## 交通
港鐵東涌綫奧運站A2或E出口。

有巴士來往香港國際機場（A21）、香港迪士尼樂園（R21），其他路線包括E21、N23、13D、43C、87B、701。

## 歷史
呢個物業嘅土地前身係大角咀臨時巴士總站，並且由發展商信和置業喺2002年嘅土地拍賣中投得。

### 外部參考
* 一號銀海在2005年10月26日，四級大火，九句小時。

## 外部參考
*一號銀海官方網頁
*一號銀海資料
*一號銀海地圖
浪澄灣

**浪澄灣**（）係香港西九龍海邊一組八幢私人豪宅，總共有1,829個單位，地址係海輝道8號。起樓嘅係恆隆地產，2006年起完，2007年至2008年公開賣，冇樓花賣。

隔籬重有五星級會所浪澄會同埋浪澄灣廣場，嗰度有香港教育學院持續專業教育部嘅課室同圖書館。

## 周邊建築
* 奧海城
* 一號銀海
* 維港灣
* 維多利亞港
* 昂船洲
* 凱帆軒

## 商場
浪澄灣經海輝道行人天橋行去維港灣，約莫兩分鐘；奧海城一期，約莫六分鐘；行去奧海城二期嘅商場，約莫要十分鐘（先到奧海城一期，經奧運站E出口之天橋到奧運站，再由D出口到二期）。已經有穿梭巴士畀住客去奧海城一期。


File:HK Olympic Long Beach HKIOE.JPG|喺浪澄灣嘅香港教育學院分部。
File:HK Olympic Long Beach west back.JPG|浪澄灣第八座外觀。
File:HK Olympic Long Beach Island Harbourview Hoi Fai Road.JPG|喺維港灣行去浪澄灣嘅海輝道行人天橋
File:HK Hampton Place from Long Beach piers.JPG|圖中係浪澄灣向海嘅一個公眾碼頭同海濱公園，背景係浪澄灣隔籬嘅凱帆軒三幢，再遠啲係昂船洲政府船塢。


## 交通
;港鐵
*奧運站 A 出口、E出口

;巴士
*九龍巴士路綫 13D，43C，87B 
*新世界第一巴士路綫 701，971（去海麗邨）
*機場巴士路綫 A21（去機場），N23（去機場）、NA21（由機場返市區，只限落客）

;專綫小巴
*綠色專綫小巴：海帆道有46號、70號同埋78號小巴總站，分別去九龍灣麗晶花園、鑽石山站同埋尖沙咀漢口道

## 出面網頁
* 浪澄灣
* 仲量聯行(香港)
* 九龍大角咀海輝道8號浪澄灣2樓，香港教育學院市區分校圖書館喺2006年8月28號開波（有埋地圖）
* 2005年樓盤奧運站浪澄灣
* 2005年地產新聞：奧運站浪澄灣
* 浪澄灣地圖
海桃灣

**海桃灣**（英文：**Florient Rise**） 喺香港九龍大角咀櫻桃街38號，近港鐵奧運站同埋奧海城，係一個喺市區重建局發展計劃之下發展嘅私人屋苑。物業係由市區重建局（簡稱市建局）同南豐發展共同發展，一共有三座，喺2009年9月30號啟用。

## 海明閣事件
海桃灣發展範圍分為兩個長方形地盤，中間俾內街振榮街同一座形容為「頂心杉」嘅單幢式大廈海明閣分隔。最初，海明閣因為樓齡得九年，唔符合重建嘅條件，一直都無納入重建計劃嘅範圍度。不過，發展商南豐發展曾經嘗試向海明閣業主進行收購，但因為少數業主開價好高，最後都收購唔成。發展商無法合併做單一地盤重建，發展佈局設計受到限制，所以唔能夠增加項目嘅重建價值。呢個收購事件亦因為太過特別，而被媒體廣泛報導過。

## 隔籬地方
*櫻桃街
*滙豐中心
*帝柏海灣
*奧海城二期

## 參考

## 連出去
*市區重建局櫻桃街項目簡介
富榮花園

**富榮花園**（英文名：**Charming Garden**）係喺香港九龍旺角西地段嘅居者有其屋（居屋），屬於私人參建居屋計劃嘅屋苑，由香港房屋委員會（房委會）同其士集團合作起同推售，喺1998年11月落成，並由其士集團旗下嘅其士富居物業管理有限公司管理。屋苑賣嗰陣嘅呎價創出自居者有其屋計劃推出以來嘅最高紀錄。

## 背景資料
富榮花園係香港房屋委員會喺1997年開始推出發售第19期甲（第7-18座）同乙（第1-6座）一共18座嘅居者有其屋屋苑。但係，第一期推出後，房委會推出租者置其屋同出售公屋折扣率等計劃，畀公屋居民買番所租住嘅單位，計劃變相鼓勵買家取消買賣合約同埋觸發買家「撻訂」（即退訂）嘅浪潮。之後，發展商其士集團附屬公司銳中有限公司喺2006年告房委會同政府，要求攞返訂金同索償，但最終香港高等法院裁定其士敗訴，撤銷佢嘅申索。

## 屋苑位置
富榮花園喺西九龍填海區旺角西地段，而西九龍填海計劃係香港機場核心計劃之一，喺1990年代正式開始動工。而家旺角西富榮花園所在嘅位置喺填海之前係油麻地避風塘，填海之後嘅避風塘由渡船街西面搬到新填海區西面嘅海傍。

富榮花園位置東面係渡船街，成個屋苑橫跨海泓道左右兩邊，海泓道東面係第一期7至到18座，而海泓道西面就係第二期1至到6座，好近西九龍填海區上嘅海富苑、柏景灣、帝柏海灣同埋奧海城。屋苑附近有幾間學校，包括：保良局陳守仁小學、油麻地天主教小學（海泓道）、香港管理專業協會李國寶中學同埋已經喺2008年尾啟用嘅香港理工大學香港專上學院新校舍。

## 屋苑資料

## 交通工具
;鐵路
* 港鐵：
** 奧運站
**／ 油麻地站

;巴士
* 九巴 2E、10、12、16、33A、72X、87A、265B
* 九巴/新巴 914、914X

;專線小巴
* 43M 帝柏海灣/柏景灣 ↔ 油麻地站（循環線）
* 79K 柏景灣 ↔ 旺角東站（循環線）
* 78 維港灣 ↔ 尖沙咀（漢口道）

## 參考
*香港房屋委員會 - 富榮花園資料頁
*其士富居物業管理有限公司
*海泓社區服務協會
柏景灣

**柏景灣**（英文：）同埋**帝柏海灣**（英文：Central Park）係香港九龍大角咀西嘅一個私人住宅樓，係奧運站上蓋物業發展第二期項目，喺奧海城二期上蓋，係「奧運三寶」屋苑之一，發展商係前地鐵公司（而家叫港鐵公司）同埋由信和置業、中銀香港、嘉里建設、中國海外發展有限公司組成嘅財團。 

第一至五座（冇第四座）屬於**帝柏海灣**，第六至十座屬於**柏景灣**，設有大型會所「帝柏灣會所」，交通方便，基座下係多條巴士線嘅總站，設有兩條小巴線去市區，亦近嘅奧運站。

該地前身係舊油麻地避風塘，近富榮花園同奧海城大型商場。

## 屋苑資料


File:Park Avenue Club Swimming Pool.jpg|由柏景灣睇住會所
File:Park Avenue from Cherry Street.jpg|由銘基書院巴士站影柏景灣同埋帝柏海灣
File:Parkavenue.jpg|柏景灣8座入口


## 出面網頁
* 帝柏海灣及柏景灣地圖
君滙港

**君滙港**（）係香港九龍大角咀一組5躉住人樓，每躉高48或56層，總共有1,514個單位。近奧運站同幾個大型購物商場奧海城。

起樓嘅係新鴻基地產同埋地鐵公司，係奧運站物業發展第三期，2007年起好。


File:HarbourGreen01.JPG|君滙港
File:Harbour Green 0510.JPG‎|君滙港起緊（2005年10月）
File:Olympian_City_3_Bridge.jpg|奧海城天橋，可以由奧運站行去君滙港奧運站巴士總站影


## 出面網頁
* 君滙港
* 地圖
斑麗翅蜻

**斑麗翅蜻**（*Rhyothemis variegata*）係蜻蜓嘅一種。佢哋嘅翼成橙色，有好明顯嘅黑色斑點，所以好多時會俾人誤會佢係蝴蝶，所以亦有人叫佢做**蝴蝶蜻蜓**。分布喺中國至東南亞一帶。

## 睇埋
*香港蜻蜓
海富苑

**海富苑**係香港嘅一個公共屋邨同埋居者有其屋屋苑，喺九龍旺角西九龍填海區，係油尖旺區唯一一個房委會公屋屋邨。喺1999年-2004年入伙，由中國海外物業服務有限公司負責屋邨管理。

## 簡介
海富苑係香港房屋署可租可買計劃（第一期）嘅屋邨/屋苑之一，其中海寧閣已經喺可租可買計劃中賣咗，其他係出租嘅公屋單位，令到海寧閣成為私人地方，而邨內其餘嘅樓宇由房屋署擁有，喺維修樓宇責任出現咗問題。之後海富苑嘅部分樓宇出現老化問題，而海富苑嘅業主立案法團多次拒絕承建商入去屋苑做工程，最終房屋署向海富苑業主立案法團發出傳票，入稟香港高等法院，要求法院向法團頒令同埋發出多項禁制令，先至解決到問題。

## 屋邨資料
### 樓宇

## 交通
*交通路線
**九巴：2E、10、12、16、18、31B、32、33A、52X、66X、72X、87A、87B、265B、887
**城巴：A21、E21
**九巴/新巴：914、914X
**專線小巴：43M往港鐵油麻地站、79K往旺角東站

*鐵路
**港鐵
***奧運站
***旺角站/油麻地站

## 連出去/資料來源
* 房屋署海富苑資料
* 房委會入稟控告海富苑法團違反公契的新聞稿
渡船街

**渡船街**係香港九龍一條街，嚮油麻地渡船角一帶。

## 附近
*塘尾道
*櫻桃街
*櫻桃街公園
*亞皆老街
*奶路臣街
*山東街
*豉油街
*登打士街
*德昌街
*碧街
*德昌里
*油麻地果欄
*窩打老道
*麗翔道
*澄平街
*石龍街
*東莞街
*駿發花園
*眾坊街
*欣翔道
*甘肅街
*西貢街
*文昌街
*文蔚街
*文苑街
*文英街
*文匯街
*廣東道
*佐敦道
*文華新村

## 睇埋
*渡船街天橋
塞阿拉州立法會

**塞阿拉州立法會**（Assembléia Legislativa do Estado do Ceará）係塞阿拉州嘅立法機構。家下由46個通過直接投票選舉出唻嘅代表組成。

## 出面網頁
* 塞阿拉州立法會
凱帆軒

**凱帆軒（Hampton Place）**係香港九龍大角咀奧運站嘅一個罕有臨海私人屋苑，總共設有3幢樓高54層嘅住宅大廈，提供880個單位，建築面積由587至到674平方呎，全部係兩房單位。另外，屋苑設有住客停車場，提供270個車位。住宅發展商係長江實業，而管理公司就係高衛物業管理有限公司，佢係長江實業嘅全資附屬機構。

凱帆軒喺港鐵奧運站海邊，係九龍市區近車站而起嘅樓，喺2003年12月入伙。凱帆軒喺奧運站地段海邊位置，喺浪澄灣北面，面向中環、港島西、同埋昂船洲維多利亞港海景，因為靠海邊而起，前面無遮擋，加上配合單位嘅設計，令到大部份單位坐享維多利亞港海景。

## 位置
凱帆軒喺香港九龍奧運站海帆道11號。隔籬嘅樓有維港灣、奧海城一期、浪澄灣、一號銀海、大角嘴天主教小學（海帆道）、同埋官立嘉道理爵士中學（西九龍）等等。

## 設施
戶外設有30米海景泳池、池畔曬台、燒烤區、釣魚區同埋兒童遊樂場。

另外，住客會所設有健身中心、蒸氣浴室、桑拿浴室、閱讀閣、桌球室、乒乓球室、美容護理室、舒閒按摩區、健康舞室、兒童遊戲組件、私人電影院同埋宴會廳。

## 交通
;港鐵
*奧運站 A 出口
*南昌站 C 出口
;巴士
*九龍巴士路綫 13D，43C，87B 
*新世界第一巴士路綫 701，971
*機場巴士路綫 A21，E21，N23

;專綫小巴
*綠色專綫小巴：海帆道設有46號，70號和78號小巴總站，分別去九龍灣麗晶花園，鑽石山站同埋尖沙咀漢口道

;住客穿梭巴士
*屋苑設有住客穿梭巴士服務，來往奧海城二期，車程約莫要7分鐘，服務時間係每日朝頭早七點至到夜晚十點。


File:HK Hampton Place Hoi Fan Road 11.JPG|凱帆軒嘅正門喺海帆道，佢係一條好靜嘅道路
File:HK Hampton Place shuttle bus.JPG|凱帆軒有住客車同埋停車場（圖中係咁）
File:HK Hampton Place front door stone.JPG|凱帆軒門牌


## 買嘢、消閒、娛樂
由凱帆軒行去奧海城一期，約莫要5分鐘；如果行去奧海城二期，就約莫要8分鐘。此外，屋苑設有住客穿梭巴士服務，去奧海城二期。

## 特色
*凱帆軒設計嗰陣，因為建築師將大廈座向郁過，所以觀景角度更加闊。因為喺海邊，無論高、中同低層，海景前面都無樓宇遮住，令大約80%嘅單位有中環同埋昂船洲維多利亞港海景。
*凱帆軒大廈公契沒有註明可養寵物，在住戶手冊上，則有列明不可飼養寵物。

## 連去

*凱帆軒官方網站
*出凱揚帆 - 凱帆軒業主社群
*情軒凱帆 - 凱帆軒業主網站
*港鐵公司 - 奧運站街道圖
*港鐵公司 - 南昌站街道圖
*凱帆軒 成交紀錄
*美聯物業
*Google衛星圖
哨牙

**哨牙**，又叫做**齙牙**，係指上顎前牙位附近比下顎突出，形成太多水平覆蓋，或者垂直覆蓋。

後生時候做牙科手術箍牙，或者可以修正美容。

## 知名人物
* 牙擦蘇
* 李澤楷
* 蘭茜
* 陳振聰
* 李笑好
眼翕毛

**眼翕毛**（翕讀邑，毛讀陰平調），又寫**眼泣毛**或者**眼挹毛**，又叫 **眼睫毛**，生喺眼皮邊邊嘅毛。用嚟保護對眼，作用似貓鬚（whisker）。當眼泣毛碰到啲外來嘅嘢，好似塵咁， 眼皮就反射咁反應，合埋，保護對眼。

## 人嘅眼泣毛
眼泣毛喺個胎第七到第八個星期大嘅生出嚟。掹咗或剪咗嘅眼泣毛要七到八個星期生返出嚟。眼泣毛一般同其他嘅毛同髮唔同色，深色頭髮嘅人眼泣毛深色啲，淺色頭髮嘅人眼泣毛淺色啲。

## 扮靚

喺好多地方，長而密嘅眼泣毛係有女人味嘅象徵。所以，有人會整長佢，不過， Hadza 嘅女人會掹晒啲毛。

Kohl has been worn as far back as the Bronze Age to protect and enhance lashes. In Ancient Egypt it was used as well by the wealthy and the royal to protect their eyes from the sand, dust and bugs.

Modern eye makeup includes mascara, eyeliner, eye putty, and eye shadow to emphasize the eyes. The twentieth century saw the beginning of convincing-looking false eyelashes, popular in the 1960s.

Latisse was introduced in the first quarter of 2009 by Allergan as the first drug to receive FDA approval for eyelash growth. Latisse is a weak concentration of bimatropost, the active component of the glaucoma medication Lumigan. According to Allergan, noticeable eyelash growth occurs within 16 weeks. Growth is reported to occur primarily on the upper eyelashes.

### False Lashes
Fake or eyelash extensions have become increasingly popular in the U.S. in recent years and can be bought from popular supermarkets and cosmetic stores.

## 動物

哺乳種物都有眼泣毛，而駱駝嘅眼泣毛又長又粗。有啲狗種，眼泣毛悼轉生係個問題。

Lashes, being hair, are found in mammals. Camels' lashes are remarkably long and thick. Horses, cows, and also ostriches, (vestigial feathers without barbs) feature eyelashes as well.

Inherited eyelash problems are common in some breeds of dogs.

Eyelash vipers show a set of modified scales over the eyes which look much like eyelashes.

Hornbills have prominent feather eyelashes, an uncommon feature in birds.

## 攷
亮賢居

**亮賢居**（**Shining Heights**）喺香港大角咀詩歌舞街83號，發展商係恆基兆業同埋香港小輪，管理公司係偉邦物業管理有限公司，管理費係平均平方呎建築面積約莫$1.98，2009年11月21號入伙。部份單位有維多利亞港海港景色或者深水埗景色同埋獅子山景，中低層單位就望到大角咀工廠景同埋西九龍走廊。

## 屋苑規劃
屋苑用展翅式嘅規劃設計，高60層，有348個單位。標準樓層每層有8戶，當中6伙係兩房戶型，但係面積就超過700平方呎。標準3房單位，全部係1,100平方呎設計，除咗主人套房之外，廚房裏面都有多用途房。

物業最高幾層作為「行政樓層」，單位用料同配套較低層單位高級之外，重有1,600至2,100方呎嘅相連大戶。呢批特色大戶嘅樓底有成11呎5吋至到15呎7吋高。「亮全城」複式大戶喺頂層59、60樓，面積有成3,431至到4,445平方呎，重有佔地950至到1,200平方呎嘅私家天台花園同按摩浴池。

重有，屋苑選用嘅廚櫃家電系列，係恒基系樓盤之冠，成本至少高過嘉亨灣40%。當中智能家居設備總投資約莫5,000萬至到6,000萬蚊，普通單位每戶設施投資總共約莫15萬蚊，行政樓層每戶超過30萬蚊。亮賢居示範單位就喺尖沙咀美麗華商場3樓。

## 會所
亮賢居住客會所CLUB VANTAGE用Urban Resort做主題，面積有成54,000平方呎，喺2同3樓嘅RELAX ZONE有區內少有嘅42米長戶外泳池、私人影院、卡拉OK室、燒烤場同埋兒童遊樂場等等，設施有成30幾項；而喺51樓嘅空中會所SKY CLUB離地550呎，裏面有星夜宴會廳、維港健身室同埋空中水療閣等等，戶外風景乜都睇到。

亮賢居入口係酒店式設計，樓底高超過16呎，並且為住客度身訂造「巨星級」嘅管理服務，包括24小時禮賓服務、預訂五星級酒店到會、安排水療同美容服務、天才兒童培訓計劃同埋點對點中港專車接送等等，打造出精品豪宅概念。

## 鄰近
屋苑喺大角嘴，因此附近有唔少舊樓、工廠大廈，甚至殯儀館。物業前面係西九龍走廊嘅高架天橋，部分低層單位預計受到汽車聲浪影響。

## 睇埋
*聚賢居
*匯賢居

## 附近屋苑
*港灣豪庭

## 參考

## 出面網頁

*亮賢居官方網頁
*恒基兆業
*香港小輪
港灣豪庭

**港灣豪庭**（英文：**Metro Harbour View**）喺香港九龍大角咀福利街8號，係一個住宅項目，地產發展商係恆基兆業同香港小輪。

港灣豪庭原本係油麻地小輪大角咀船廠同埋油麻地工業大廈舊址，隨住西九龍填海工程嘅進行，船廠已經搬去青衣島，油麻地工業大廈亦喺2000年拆咗，原址經過同政府修改土地用途之後，起咗樓面面積有成200萬平方呎嘅港灣豪庭，喺2003年5月入伙。物業由10座住宅同埋樓高4層嘅中型商場組成。住宅樓高45層，每層8伙，總共有提供3,520個單位，主要係兩房至四房嘅單位，面積由477方呎至到874方呎，部分單位設有主人套房及環保露台。

港灣豪庭近南昌公園、通州街公園、樂群街公園、九龍殯儀館、西九龍紀律部隊宿舍等等。

## 設施
平台花園佔地9,800平方米，有幾項設施，包括流線型園景泳池、兩個兒童遊樂場、花園廣場、多個特色水池噴泉同埋草坪。平台花園亦有有蓋行人通道連接各座樓、住客會所同埋來往地面出入口嘅電梯大堂。

物業有20萬呎大型住客會所，設施有成30種，包括健身室、保齡球室、攀石練習場、桑拿浴室、卡拉OK 室、壁球室、電腦模擬高爾夫球室、桌球室、音樂練習室、親子烹飪室同埋舞蹈室等，畀唔同住戶嘅需要。


File:Garden View 20081207 origional.jpg|平台花園
File:Metro Harbour View Sport Complex.jpg|住客會所(港灣活力坊)
File:Metro Harbour View Garden Overview3.jpg|兒童遊樂場


## 商場
港灣豪庭基座亦有20萬方呎大型商場，並且用超級郵輪做設計概念，喺2005年開咗。商場有係百貨公司、超級市場，便利店、多間地產代理、洗衣店、教育中心、診所、美容中心同埋茶餐廳等等。

## 平台花園事件
港灣豪庭原址原本唔係私人住宅用地，以恆基為首嘅發展商為咗港灣豪庭嘅發展計劃等政府批准，主動提出喺發展計劃裏面提供公共休憩用地。所以政府喺批准港灣豪庭的發展計劃嗰陣，規定發展商「喺地段內起同管唔少於9800平方米嘅公共休憩用地同埋開放該用地畀公眾人士使用」。物業起好之後，佢嘅平台花園（除咗會所同泳池之外）應該開放畀公眾使用，但係物業管理公司就一直無咁做，直至2008年頭由傳媒揭發之後，地政總署先至跟進，規定平台花園喺朝早7點至到夜晚10點開放畀公眾。涉及其它物業的同類事件陸續被揭發。

有港灣豪庭小業主唔滿意，話自己買樓嗰陣，被發展商嘅售樓廣告誤導，以為平台花園係住客專用，而發展商就回應話售樓書已經講明平台花園係公眾地方。

2008年4月6日，香港《蘋果日報》嘅一篇報道話亞洲電視嘅時事節目《時事追擊》曾經就呢件事訪問港灣豪庭嘅小業主，但係恆基就用抽起廣告向亞視施壓，結果節目裏面無播出呢段片，亞視同恆基都唔認有施壓嘅事。

有港灣豪庭嘅小業主爭取將平台花園重新「私有化」，唔開放畀公眾使用。2008年11月，有報道話香港政府地政總署研究緊豁免港灣豪庭地契中規定向公眾開放公共空間嘅條款，如果搞得掂，公眾將失去使用呢個平台花園嘅權利。 

## 參考資料




## 外部連結

* 港灣網 -- 活在西九龍
* 港灣豪庭法團工作坊
* 生活在港灣
* 港灣維權工作組
* 港灣人專線
* 港灣豪庭地圖
* 一九九七年或以後落成而須根據地契要求向公眾提供休憩空間的私人發展項目 (截至 2008 年 3 月為止)
* 港台電視節目－議事論事:公共空間被侵吞
* 港灣豪庭官方網頁
奧海城

**奧海城**（**Olympian City**）係香港九龍大角咀西九龍填海區裏面嘅建築群，係前地鐵（而家叫港鐵）奧運站一、二期物業發展項目，係九龍區主要商場同埋住宅之一，商場部分由信和置業發展同管理，住宅部分就由信和置業同地鐵公司（而家港鐵公司）一齊發展同物業管理。

## 商場
奧海城商場原本分為兩期起，頭兩期落成之後幾年，發展商信和置業投到隔籬地皮並且開發第三期。一期商場喺2000年落成，面積係20萬平方尺；二期商場喺2001年落成，面積係60萬平方尺；三期商場喺2011年落成，面積係20萬平方尺。三期商場將會起天橋連去而家好大嘅旺角行人天橋系統直去旺角，重有，另外有天橋同而家奧海城1、2期連接，令到商場總樓面面積增加到100萬平方呎，所以三期商場將成為1、2期嘅主要通道。

商場頭兩期有3層樓高，第三期有兩層高。有大型美食廣場、戲院同埋奧海公園。商舖翻新方面，美食廣場引入Food Republic大食代。因為奧海城二期商場嘅正門入口有一個大型露天廣場同戶外大電視，而商場裏面地下亦有一個大型主題中庭，所以嗰度變咗大型活動，好似睇FIFA世界盃、節日倒數嘅熱門舉辦地點，當中以電視廣播有限公司喺奧海城舉辦活動嘅次數最多。重有，唔少電視劇同電視廣告都喺嗰度拍。

## 主要商舖
有超市、電器鋪 、書局、戲院、運動專門店、專門店、賣皮鞋/手袋、化妝品、禮品/玩具、珠寶/手錶。重有食肆同銀行。

## 停車場
奧海城一至三期都有停車場。二期停車場有全港第一部「輪胎自動充氣機」，免費幫駕車人士同佢哋座駕輪胎自動打氣。

1期時租停車場： 車位330個。

2期時租停車場： 車位198個。

## 私人屋苑
奧海城包括4個私人屋苑，分別係維港灣、柏景灣、帝柏海灣同埋帝峯·皇殿，喺2000年至2001年同埋2011年起好。其中維港灣喺奧海城一期，柏景灣同帝柏海灣喺奧海城二期，帝峯.皇殿就喺奧海城三期。

## 寫字樓
奧海城設有兩個寫字樓，分別係滙豐中心同中銀中心，係香港上海匯豐銀行同中銀香港嘅後勤總部。

## 交通
### 巴士
*九巴：2E、10、12、13D、16、18、31B、32、33A、37、43C、52X、66X、72X、87A、87B、265B
*新巴：701
*過海隧道巴士：904、905、914、971
*機場同迪士尼樂園巴士：A21、E21

### 專線小巴
專線小巴：21K、43M、46、70、78、79K

### 鐵路
港鐵奧運站

## 連出去

*奧海城（Flash）
*奧海城地圖所在位置
*奧海城資料
荃灣中心

**荃灣中心**（**Tsuen Wan Centre**）喺香港荃灣荃景圍，發展商係新鴻基地產，同埋由啟勝物業管理有限公司管理。荃灣中心喺1982年起好同入伙，總共有19座住宅樓宇，一共分三期：第一期 1980年，第二期 1981年，第三期 1982年，提供 4300 個住宅單位。

## 屋苑環境
屋苑四周依山而起，近下花山。因為荃灣中心喺荃景圍，所以唔近荃灣市中心，而且周圍都俾私人樓包圍。屋苑喺2003至到2007年進行咗翻新工程，包括重髹外牆、大堂、換管道等等。

## 屋苑設施
屋苑設有兩個大型商場、停車場同埋專線小巴總站。

商場嘅鋪頭包括超級市場、餐廳、麵包店、診所等，服務性質係實用為主。

## 屋苑各座嘅名
*廣州樓（第1座）
*桂林樓（第2座）
*杭州樓（第3座）
*蘇州樓（第4座）
*安慶樓（第5座）
*重慶樓（第6座）
*上海樓（第7座）
*天津樓（第8座）
*南京樓（第9座）
*北京樓（第10座）
*南昌樓（第11座）
*漢陽樓（第12座）
*貴陽樓（第13座）
*成都樓（第14座）
*昆明樓（第15座）
*南寧樓（第16座）
*太原樓（第17座）
*濟南樓（第18座）
*瀋陽樓（第19座）

## 設施
*荃灣中心購物商場
**惠康超級市場
**大家樂
**麥當勞
**聖安娜餅店
**7-11便利店
**OK便利店
**日本城
**萬寧
**Eye Level 兒童教育中心
**點線面藝術教育（荃灣分校）
**抵記百貨
**福利來茶餐廳
**腳板仔小食店
**利源點心小廚
**芝脆雞
**匯豐銀行理財中心
**工商銀行提款機
**荃灣畫室 - 紅畫廊兒童畫室
**新海浪髮型及美容中心
**德誠電腦
**珀斯教育

*公園
**荃景圍公園

*護老院
**嘉濤老人院
**荃灣老人中心

*小學
**中華基督教會基慧小學
**柴灣角天主教小學

*中學
**仁濟醫院林百欣中學
**保良局李城璧中學
**紡織學會美國商會胡漢輝中學

## 交通
### 巴士
### 巴士
*九巴
**30：去長沙灣
**30X：去黃埔花園
**39A：去荃灣西鐵路站（循環線）
**39M：去荃灣鐵路站（循環線）
**42M：去青衣長宏（愉景新城上車）
**230X：去黃埔花園（經尖沙咀）－晨早特別車
**234X：去尖沙咀（荃景圍天橋上車）
**243M：去青衣美景花園（愉景新城上車）
**934A：去灣仔、中環及金鐘－晨早特別車
**九龍巴士68M、67M、59A、61M等線：去屯門及元朗（荃景圍天橋上車）
*城巴
**930：去灣仔、中環及金鐘（愉景新城上車）
**930X：去灣仔、中環及金鐘－晨早特別車
*龍運
**A31：去機場（愉景新城上車）
**E31：去東涌（愉景新城上車）

### 鐵路
*港鐵
**荃灣站（大概5分鐘車程，大概15-20分鐘路程）
**荃灣西站（大概10-15分鐘車程，大概15-25分鐘路程）

### 小巴
*綠色專線小巴：
* 95：荃灣中心 ↔ 荃灣運輸大樓／荃灣西站　（循環線）　
* 95M：荃灣中心 ↔ 荃灣站

## 參考

*http://cybersearch.midland.com.hk/residential_ebook/index.jsp?estId=E00039&lang=chi
*http://hk.realestate.yahoo.com/estate.html?c=1559
*http://www.shkp.com/zh-hk/scripts/property/property_mall_twc.php

## 連出去
* 荃葵青交通總站巡禮 - 荃景圍（1）
荃景花園

**荃景花園**（**Tsuen King Garden**）係香港新界荃灣區一個大型私人屋苑，喺荃灣荃景圍。發展商係新鴻基地產，管理公司係其士富居管理服務有限公司。荃景花園總共分二期：第一期（第1-7座）1987年，第二期（第8-12座）1988年，樓高34層。

## 屋苑特點
荃景花園四周依山起喺山腰，鄰近下花山，部份單位能夠睇到荃灣市區同隔籬海域藍巴勒海峽。近荃景圍公園、荃灣中心。屋苑又有停車場。近荃灣中心購物商場。

## 荃灣中心購物商場
*百佳超級市場
*大家樂
*麥當勞
*麵飽廊
*開心餐廳
*7-11
*OK便利店
*廣昌食品市場
*日本城
*世紀廿一
*英姿傑洗衣
*萬寧
*髮點
*金葉美容
*小飛象教育中心
*天韻琴行
*戲迷宮
*元潤中醫診所

## 區內住宅屋苑
* 愉景新城
* 荃威花園
* 荃灣中心
* 荃德花園
* 家興大廈
* 翠豐臺
* 千里臺
* 錦豐園
**幼稚園
***旭輝幼稚園
**小學
***中華基督教會基慧小學
***柴灣角天主教小學
**中學
***保良局李城璧中學
***仁濟醫院林百欣中學
***紡織學會美國商會胡漢輝中學

## 交通
### 要道
*荃景圍
*沙咀道天橋
*安賢街

### 鐵路
來往荃灣站/荃灣西站大約五分鐘車程或者大約十幾分鐘嘅路程
*港鐵
**荃灣站
**荃灣西站

### 巴士
*九巴
**30：去長沙灣
**30X：去黃埔花園
**39A：去荃灣西鐵路站（循環線）
**39M：去荃灣鐵路站（循環線）
**230X：去黃埔花園（經尖沙咀）－ 晨早特別車
**42M：去長宏
**243M：去美景花園
**A31：去機場
**E31：去東涌（逸東）
**N31：去機場

### 小巴
**綠色專線小巴：

95：荃灣中心＜＞荃灣運輸大樓／荃灣西站（循環線）

95M：荃灣中心＜＞荃灣站

## 出面網頁

* 中原地圖：荃景花園
譽·港灣

**譽·港灣**（），以前叫做**萊茵港**（）喺香港九龍新蒲崗太子道東638號，呢幅地皮原本係新蒲崗裁判法院同新蒲崗政府合署所在。新鴻基地產發展。項目喺2010年11月落成，2011年3月入伙。

## 交通
港鐵啟德站B出口。

## 簡介
譽·港灣地盤面積係 137,000 平方呎。建成之後住宅樓面面積為 1,025,000 平方呎，提供 1,159 伙單位，標準單位提供1至4房間隔，面積約莫 571 至到 2,032 方呎。物業基座係佔地約莫 21 萬方呎嘅商場 Mikiki，會喺 2011 年 5 月開幕。呢個項目喺 2009 年 4 月中發售。發展商成個項目用料成本係約莫值十億元。例如 1A、2A 座嘅交樓標準，就配備德國名牌 Gaggenau 爐具，浴室交樓標準亦都包括 Kohler 浴缸、Hansgrohe 水龍頭等等。飯廳同睡房採用嘅玻璃就同同系嘅天璽同級，係雙層玻璃中空設計。

## 歷史
*新鴻基地產喺2004年10月買入呢幅土地。
*項目喺2005年叫做「萊茵港」。
*萊茵港嘅模擬圖喺2006年，喺新鴻基地產2005至到2006年嘅年報中第一次曝光。
*2008年7月14號，萊茵港正式改名做「譽·港灣」，模擬圖中嘅設計亦改咗少少。

## 特色
*配合基座嘅大型商場，可望做東九龍嘅新地標。
*譽·港灣設有基座，確保住戶嘅景觀唔會受阻。
*配合新啟德發展計劃做賣點，加上居高臨下嘅景觀優勢，未來嘅啟德社區都睇到。
*啟德發展計劃用低密度設計，景觀受阻同「屏風效應」等等問題嘅隱憂比較少。
*住宅項目將包括區內罕有嘅四房單位。
*行人天橋連接港鐵啟德站同埋未來嘅啟德發展區。

## 參考
*Yahoo!介紹：萊茵港基座「墊高」
*WHOMS.NET新聞：新地料未來樓市以現樓為主
*WHOMS.NET新聞：萊茵港料年內推售

## 連出去
*「譽·港灣」官網
*Mikiki 官網
*譽‧港灣 The Latitude 業主討論區
*新鴻基地產官方介紹
*新鴻基地產新聞稿
*「譽·港灣」的外貌模擬圖
大埔超級城

**大埔超級城**係香港新界大埔區裏面最大嘅購物中心，喺大埔安邦路8同10號，佔地60多萬呎，可以分成A至到E區，裏面有幾間食肆、時裝連鎖店、百佳超級廣場同埋一田百貨。

地理上睇，大埔超級城喺成個大埔新市鎮嘅正中間，所以大埔區居民去超級城買嘢算幾方便。不過，因為遠離鐵路車站，所以唔能夠好似新城市廣場、上水廣場、apm或者太古城中心嗰類鐵路沿線嘅商場咁，吸引到其它區嘅市民，人流主要係大埔區嘅居民。

## 歷史
* A 區分為上下兩層，下層有漢城燕窩大藥房（前身係超群餅店）同吉野家、7-Eleven等等舖頭，而上層就有萬寧、食肆大家樂同必勝客。

* B 區嘅迎囍大酒樓同和民居食屋現址，前身係已經執笠嘅敦煌酒樓，喺亞洲金融風暴同埋沙士之前，啱啱係飲食業最好嘅時期，當時敦煌租咗兩層，原本係全大埔區最大型嘅酒樓，之後來因財政困難而執笠。原本嘅地方分拆出而家兩間食肆。大型百貨公司一田（前身吉之島喺2010年7月18號執咗），書店大眾書局（喺2007年中搬去D區），幾間食肆同時裝店都喺呢區開業。

* C 區係上下兩層屬餐廳同時裝集中地，人流亦係繼B 區成第二旺區域。地下亦有舞台，每逢大型節日都會舉行活動或者請明星表演去吸引其他地區市民。

* D 區前身係**摩登市集**，但係環境同出租率一直唔多好，而且舖頭太少（只有一層），所以無人問津。直至新鴻基將佢重建，再加上百佳租用其中半邊，情況先至得到改善。2003-04 年間百佳對面多數係西醫醫務所，2005年開始已經搬到 E 區，原址而家係各間商舖。

* E 區上層前身係綠葉幼稚園，後來搬去呢區地下嘅一半舖位，另一半係直銷中心有限公司。上層吉咗用嚟起商舖同西醫醫務所。

## 交通
* A 區嘅北面有巴士總站，係大埔區其中一個交通樞紐。
* 港鐵巴士：
** K12，大埔墟站 ↔ 大埔八號花園，喺 B 區對出嘅太和路有中途站
** K14，大埔中心 → 大埔墟站，每日朝早 7-10 點喺 B 區太和路車站出發，即係 K12 中途站
** K17，大埔墟站 ↔ 富善，由火車站出發嗰陣，喺 D 區對出嘅南運路有中途站

## 隔籬商場
*大埔廣場
:東、南、西面向係大埔超級城嘅 C、B、A 區，全部有行人天橋連接
*昌運中心
:喺 A 區嘅西面，有行人天橋連接
*翠屏商場
:喺 A 區的西北面，即係昌運中心嘅正北面，有行人天橋連接
*寶湖商場
:喺 E 區南面，有行人天橋連接
*新興花園商場
:喺 D 區東面，即係南運路對面嘅馬路，有行人天橋連接

## 連去
*大埔網站
*大埔超級城
*facebook專頁
閪

係女人嘅外生殖器官同泌尿系統開口；「閪」亦可以解其他構造與人相似之動物嘅對應器官。

## 結構
以人嘅嚟計，閪由陰阜、陰蒂、大陰唇、小陰唇、尿道口、陰道同前庭大腺構成。呢啲結構同屙尿、性行為同生育有關。

## 圖象
File:HumanVulva-YueText-PhiloViv.jpg|陰部結構圖
File:Korean vagina, frontal.jpg|自然狀態下嘅陰部
File:Vagina urinating.gif|屙緊尿嘅陰部
File:Peeing girl.jpg|瀨緊尿嘅陰部
File:Sexual intercourse, Korean2.jpg|做緊愛嘅陰部

## 語文

「閪」係個用嚟寄音嘅新造字，係當今坊間最常見嘅寫法；字典辭書多數奉**屄**為正寫（呢個寫法喺其他種類嗰啲中文好常見，意思完全對應，不過個音嘅源流有啲唔妥。），然而有認為「㞓」先至係本字嘅學説（對照多地中文，其發聲匹配，不過意義甚多，懷疑只係個更古老時就被假借咗嚟用嘅字。），又有考究指係「溪」先至啱（此理論提及象徵用法同變音過程等，源流曲折。）；無疑係新造字嘅重有「𡚦」同「𨵆」；其他近音假借嗰啲固有字包括「西」同「系」。

雖然現時社會興用官話科學用詞或委婉語，例如「生殖器」、「陰部」、**陰户**同**陰門**嚟代替「閪」，以傳遞原意，但係「閪」喺粵語之中並冇變得唔流行，繼續被借嚟表達激烈或／及負面情緒，然而經常被視為粗口，啲人喺莊重嘅場合會避用。

## 註腳

## 睇埋
*女陰
*屄水
## 參考
灣景廣場

**灣景廣場**（**Skyline Plaza**）係香港荃灣區嘅一個商場同私人樓，喺1995年入伙。隔籬係如心廣場，係最近港鐵荃灣西站嘅恆基兆業物業。

## 商場

灣景廣場裏面曾經有家樂福、百佳購物廣場（PARKnSHOP Megastore），而家係永旺百貨公司。

## 隔籬
* 祈德尊新邨
* 荃新天地
* 楊屋道
* 荃灣廣場
* 荃灣大會堂
* 御凱

## 連出去

*灣景廣場網站
荃灣千色匯

**荃灣千色匯**（**KOLOUR ‧ Tsuen Wan**），之前叫做**荃灣城市中心**（**Tsuen Wan City Landmark**），係香港新界荃灣嘅一個私人樓同商場，一共分兩期，分別喺眾安街同埋青山公路，由恆基兆業發展。1期同2期商場面積一共有成33萬平方呎，同埋有冷氣通道相連。1期嘅上層係商業大廈，而2期嘅上層就有3幢私人樓，自己有平台花園。商場最大嘅租客係荃灣千色百貨，係荃灣市中心其中一個地標，佢亦係恆基兆業嘅子公司。

1期同2期嘅名唔係跟落成年份嚟排。「**荃灣城市中心Ⅱ**」先喺1989年喺青山公路側邊起好，而「**荃灣城市中心Ⅰ**」就喺1996年先至喺眾安街起好。咁係因為恒基兆業刻意將兩期個名掉轉，喺新一期落成之後先至改番兩期個名。其實，2期喺1期落成之前係叫「**荃灣城市廣場**」，到咗1期發展好之後兩年先至夾埋叫「荃灣城市中心」。不過，因為「荃灣城市中心」嘅稱號已經用咗一段時間，為咗分清楚就叫眾安街嘅商場做「荃灣城市中心Ⅰ」，原本嘅「荃灣城市廣場」就叫做「荃灣城市中心Ⅱ」。

## 隔籬
* 荃灣街市
* 德華公園
* 遠東絲麗酒店
* 仁濟醫院
* 悅來酒店
* 三棟屋博物館
* 港鐵荃灣站

## 參考

## 連出去
*荃灣千色匯官方網站
*物業資料
陰部

**陰部**可以指某人嘅整副生殖器官，或者佢部分生殖器官同部分泌尿系統嘅總稱，個詞有時亦都會用於其他動物身上。

## 現代科學用詞
陰部（又名「生殖器」）分為外陰部（又名「外生殖器」）同內陰部（又名「內生殖器」）兩個部分，各個性器官一刀切噉劃分入其中之一。

粗略噉講，**外陰部**包括睇得到嗰啲，男人嘅只有陰莖（雖然部分位於骨盆腔）同埋陰囊（但係唔計佢包住嘅「餡」［睾丸、附睾同部分輸精管］），女人嘅係陰阜、大陰唇、小陰唇、前庭大腺同陰蒂——統稱陰户（又名「陰門」）；其餘嘅一律歸入**內陰部**；詳情載於條目「男性生殖系統」同「女性生殖系統」；同以上黐埋一齊，不過同性唔相干嘅器官，並冇包括在內。

## 一般文質用詞
「陰部」／**外陰**指男女用嚟屙尿同交配嘅身體部位，睇得見又摸得着（包括陰囊之內嘅嘢［可以隔住層皮感受得到］，重有陰道口同尿道口）嘅先計，意思同上節所述嘅「外陰部」雖然接近，但係唔一樣。**內陰**主要指陰道。

詞義同「陰部」相同嘅有**私處**、**下體**、**前陰**、**下陰**、「陰」／**男陰**／**女陰**同「私」／**男私**／**女私**。

**下身**同**下部**可以指陰部或者人軀體嘅下半部。

**陽具**、**陽物**同**陽道**可以指成個男性陰部或者單指陰莖。

文言用字「勢」（同埋與之對應嘅方言俗寫「屌」，以及「屌」嘅假借字「鳥」）、「鞭」、**那話兒**、**根器**、「行貨」、**下截**、**臊根**同**屪**，都可以指男人陰部。

男細蚊仔嘅陰部可以戲稱作「小雞」。

**牝**、**牝户**、**陰溝**、**產門**、**產户**同**玉户**可以指女人陰部；用於科學嘅「陰户」同「陰門」亦都喺文學上通用。

## 廣府話口頭語
今時今日，被粵人視為粗口嘅「𨳊」、「𨶙」同「𨳍」都經常用嚟泛指已經成熟嘅男人陰部或者單指陰莖；以前，「賓周」同「脧脧」並唔粗俗，重要帶啲稚氣，解屬於細孥仔，未發育嗰種；一樣要加字，先至指明到係只計陰莖定係成個陰部都算。有理論話「𨳍」本來齋指膥袋，「𨳊」淨係等於陰莖。不過現代人用「𨳊」、「𨶙」、「𨳍」、「脧脧」同「賓周」五者時，都唔多講究，一般會當以上嘅通通可以互換嚟指陰莖，或者整個男陰，而且唔分老嫩。男人整個陰部可以用**兜嘢**表示，亦有「大兜」同「細兜」嘅形容方法。然而，啲人一想準確傳意，就實揀書面語。

至於意思為整個女人陰部嘅「閪」，意思清晰，以前老少咸宜。不過，而家啲人甚至忌諱將個字用作童語同中性詞，有時會講**塊嘢**來代表。要意思準確時，都係會用書面語。

唔粗俗而要靠輔助消息嚟表明所指嘅兩性通用詞語，係「嗰度」同「下面」；要指明屬於男定係女嘅話，就分別用「弟弟（粵拼：di4 di2）」同「妹妹（粵拼：mui4 mui2）」。

## 南北同詞異義
舊陣時，**巴子**喺中國北方可以解女陰，係粗口；而南方有啲細蠻子會用佢嚟指男陰，頗幼稚。
## 參考
大坑西邨

**大坑西邨**，係**大坑西新邨**嘅正式名，係香港九龍深水埗區石硤尾嘅一條私人屋邨，喺石硤尾邨同大坑東邨之間。全邨總共有八座樓，除咗民泰樓之外，其餘七座都喺1965年起好。呢條邨嘅民泰樓就喺港鐵石硤尾站嘅上面。呢條邨同一般公共屋邨唔同，屬於「私人屋邨」，唔係由香港房屋委員會或者香港房屋協會起同管，而係由一間叫「香港平民屋宇有限公司」嘅私人公司起同管。

## 歷史
1953年，石硤尾木屋區火燭，港英政府喺1961年用平價賣地畀香港平民屋宇有限公司，起大坑西新邨，安置當年受大坑西徙置區清拆計劃影響嘅租戶，而大坑西邨亦係香港唯一得到呢個安排而起嘅私人出租屋邨。1965年，邨裏面嘅其中七座樓宇起好，即係民強樓、民興樓、民順樓、民利樓、民康樓同埋民興樓。 1977年，呢條邨再起民泰樓，但工程開始咗無耐，啱啱係香港地鐵開始起。為咗起地鐵，地鐵公司就收番呢座位嘅地下使用權用嚟起石硤尾站，民泰樓嘅工程就押後。直至地鐵工程起好之後，香港平民屋宇有限公司先至能夠繼續起民泰樓。

2021年，港府宣佈批准平民屋宇同市建局合作重建大坑西邨，將原先約1,600個單位增加到3,300個，預計2029年完成。

## 樓

## 交通
### 巴士
*九巴：2D、6D、40、203C
*新巴：702
*過海巴士：104
*小巴：2、2A、12、41M

### 鐵路
*港鐵石硤尾站

## 名人
財政司司長陳茂波同香港藝人楊思琦細個嗰陣曾經住喺大坑西邨。

## 參考
巨羚屬

**巨羚屬**，又叫**扭角羚屬**，**條紋羚屬**，係非洲羚羊屬之中身形最大嘅一個屬。可分為5個亞種。代表種係巨羚。

羚羊公重450-940公斤，羚羊乸就重320-500公斤。高度（膊頭高）130-180公斤，身長（唔計條尾）由240公分至340公分不等。巨羚有好多肥肉，背脊上有幾條好顯眼嘅白色紋，由於對角好似螺絲釘咁擰圈，所以先至叫佢叫**扭角羚**或**條紋羚**。

## 睇埋
*巨羚
*南非哺乳動物

## 資料來源
錐腹蜻

**錐腹蜻**（*Acisoma panorpoides*）係一種身形細但好常見嘅蜻蜓，屬蜻科。蜻蜓公嘅顏色為藍黑色，而乸就係淡綠色同黑色。佢哋最特別嘅地方就係個肚嘅形狀。個肚由第5至第7腹節開始好明顯係收窄咗，形成好幼嘅末端。呢個品種主要喺被荒廢嘅農田沼澤，或者係多野草嘅池塘度住。飛得唔叻，只可以短途飛行。

## 分布
錐腹蜻嘅分布地遍及阿富汗、緬甸、中國（包括台灣）、香港、印度、斯里蘭卡、印尼、日本、尼泊爾、馬來西亞、菲律賓、新加坡、泰國等東南亞地區。已知非洲而家有3個亞種。

## 資料來源
*《香港蜻蜓圖鑑》 ISBN 988-201-616-6

## 睇埋
*香港蜻蜓
首都 (住宅)

**首都**（）係香港一個私人住宅屋苑，亦係新界將軍澳日出康城第一期，總發展面積係139,740平方米，其中住宅136,240平方米，商場500平方米，重有一個佔地3,100平方米嘅老人家護理中心同埋325個車位。發展權喺2005年1月批出，由長江實業負責起，喺2009年中同康城站同埋中央公園一齊起好。

第一期將會喺5層高嘅平台上面，起5幢樓高52至56層嘅樓（電梯層數至70樓，冇4樓、13樓等），提供2,096個住宅單位。一半單位係3房設計，三成單位係4房設計，兩者面積都係900平方呎以上。兩房設計佔一成多，面積由683幾至到700幾平方呎。第一期喺2008年第一季推售，示範單位設喺尖沙咀港景匯商場。

首都由五座物業組成，每座分左翼同右翼，有獨立電梯大堂，總共有十部份，叫做「十閣」，各自有獨立嘅名，用全球聞名嘅城市分別叫做：（第一座起）Banff、翡冷翠、Luzern、馬德里、米蘭、滿地可、奧斯陸、威尼斯、維也納同埋Whistler。

## 參考

## 圖集

File:Lohas Park 200709.jpg|起緊嘅日出康城一期（2007年9月）
File:Lohas Park 200711.jpg|起緊嘅日出康城一期（2007年11月）
File:Lohas Park 200801.jpg|起緊嘅日出康城一期（2008年1月）
File:MTR Tseung Kwan O Depot.jpg|起緊嘅日出康城（2008年7月）
File:Lohas Park 200803.jpg|起緊嘅日出康城一期同二期（2008年3月）
File:Lohas Park 200811.jpg|起緊嘅日出康城一期同二期（2008年11月）


## 連出去
*首都官方網頁
*長江實業
*港鐵公司
火三角

**火三角**係一個物理化學詞彙，意思係指燃燒作用嘅三個必要條件：氧氣、燃料、熱量咁。

以上三個要素，是但一樣條件唔夠都生唔到火，所以滅火都係以呢三個原素考慮去對付。所以「星星之火可以燎原」，都只係「可以」嗜，唔一定火燭，因為火三角。
包裝

**包裝**係包住貨物嗰張花碌碌嘅紙或者盒，好多時有幾層，又防件貨損壞，又嚮面頭寫清楚裏邊係乜嘢，產品說明同價錢、牌子咁。

家下話，人都要包裝，即係人靠衣裝嘅道理。

政客、政黨又話要包裝，即係搞靚個公關公眾形象咁。
飲筒

**飲筒**（；國語同部份粵語地區叫**吸管**，又叫**飲管**或**喉仔**，馬來西亞粵語嗌**水草**，係用嚟飲水或果汁嘅幼管。佢上邊畀人用口吸，下邊插入水裏面，口吸水令水向高流。

飲筒上邊人吸氣時，筒裏便嘅氣壓就會降低。而水另一面又受到大氣壓向下推，因為氣壓差嘅關係，水會向上流。
紙包飲品

**紙包飲品**，又叫做**飲品紙包**，係飲品包裝嘅一種方法，包裝物料主要係紙、堅固紙皮、防水膠紙薄膜咁。

類:食品工業
類:包裝
類:設計
2009年北韓核試

**北韓核子試爆**，係北韓第二次核試，聽講試爆喺當地時間2009年5月25號大約上晝9點50分（UTC +9）。試爆地點喺金策市東北75公里嘅地方，響2006年北韓核試嘅地方幾公里附近。

## 參考

## 睇埋
* 2006年北韓核試
* 2013年北韓核試
黑白泰加巨蜥

**黑白泰加蜥**（**''Salvator** merianae *），又叫*'條紋頸帶蜥'''，係一種大型嘅陸棲蜥蜴。身長（連尾）大約80-110厘米。擁有一條粗壯嘅尾，同一身銅褐色，帶有黑間條色嘅皮膚，長大後顏色會變得更深。原產南美洲嘅熱帶雨林。係一種雜食嘅蜥蝪，食昆蟲、老鼠、生果、魚等等，甚至會偷鳥蛋或鱷魚蛋嚟食。亦都被人當寵物咁養。

## 保育狀況
屬瀕危物種第二類。喺香港，位於屯門公園嘅爬蟲館亦有養呢種蜥蜴。

## 資料來源
*《自然珍藏系列：兩生爬行類圖鑑》ISBN 957-469-519-0
*爬蟲館（屯門公園）嘅告示版

## 睇埋
*爬蟲館(屯門公園)
地氈蟒

**地氈蟒**，全名**地氈莫瑞蟒**（*Morelia spilota*），係澳洲嘅蟒蛇品種之中分布最泛嘅一種。Bernard Germain de Lacépède喺1804年最早改咗呢個學名。佢哋最典型嘅皮膚顏色係帶有褐色橫紋嘅黃色。不過喺澳洲同新畿內亞境內至少有6個亞種，而佢哋喺顏色同斑紋會有少少分別。

## 習性

佢哋係半樹棲性蛇類。鍾意夜晚出沒。由樹林，灌木叢以至草原，石地都可以發現到佢哋嘅蹤跡。佢哋食細隻嘅哺乳動物、蝙蝠、雀鳥、蜥蜴。會先用力摟住獵物令到獵物窒息為止，再吞落肚。呢種蛇係卵生嘅，雌蛇喺一日之內可以生10-50隻蛋。之後，佢會用身環繞住啲蛋，直至啲蛋全部孵出蛇仔為止。

## 亞種
地氈蟒至少可分6個亞種，而佢哋每個亞種喺顏色同斑紋上會有少少分別：

## 保育狀況

地氈蟒亦都係好受歡迎嘅寵物，喺澳洲某啲地方（例如維多利亞）有啲亞種就因為濫種而絕種。飼養嘅地氈蟒可以用生老鼠或急凍老鼠餵，可養到15-20年。

香港屯門公園嘅爬蟲館最近亦養咗呢種蟒蛇。

## 資料來源

* 《自然珍藏系列：兩生爬行類圖鑑》ISBN 957-469-519-0
* 爬蟲館（屯門公園）嘅告示版
灰頭麥雞

**灰頭麥雞**（*Vanellus cinereus*）係一種好容易辨認到嘅雀。頭灰色，肚白色，咀黃色但咀尖反而係黑色，有一條黑色嘅胸帶。飛嗰陣翼面有明顯嘅黑白同褐色配搭。鍾意濕嘅草地，但亦可以喺任何地方出現。喺亞洲東北部（包括中國同日本）繁殖，冬天會飛到亞洲東南部以至澳洲過冬。香港係其中一個重要嘅中途遷徙地。

## 睇埋
* 香港鳥類

## 資料來源
* 《香港鳥類攝影圖鑑》ISBN 962-14-2973-0
* 《香港及華南鳥類》 ISBN 978-962-02-0360-2
凱施餅店

**凱施餅店**（**Hoixe Cake Shop**）係香港一間港式連鎖式麵包舖，全港舖頭有五十幾間。店主為蕭偉堅先生，1955年出世。第二代傳人為蕭霆峰。蕭偉堅先生坐擁1.6億元身家。

## 參考
諸聖中學

**聖公會諸聖中學**（**All Saints' Middle School**），簡稱**諸聖中學**，係香港九龍一間中學，嚮旺角豉油街15號，而家校長係許華英（署任）。

聖公會諸聖中學附設於香港聖公會教堂－聖公會諸聖旺角堂。

## 附近
* 染布房街
* 窩打老道
* 黑布街

## 交通
* 港鐵旺角東站及旺角站
* 小巴
* 巴士

## 拎
* 聖公會諸聖中學 官方網頁

分類:香港中學
分類:旺角
金馬倫道

**金馬倫道**（**Cameron Road**）係香港九龍半島東南部尖沙咀區內嘅一條行車大街。

## 名
條路嚮1880年代起好，當時管香港嗰位係駐港英軍司令兼署理香港總督金馬倫少將（Major-General W. Gordon Cameron），所以條路就用佢個名。

## 註
裸跑

**裸跑**即係唔著衫褲，一絲不掛去跑步。

裸跑嚮最初奧林匹克比賽已經係有咁規定。最早係非洲土人，而家啲人都係學以前土著咁，回歸大自然，享受純天然自然自在樂趣。

## 裸跑原因
*精神病
*飲醉酒
*整蠱人
*純粹貪玩、追求刺激
*前衛思想
*輸賭鬥膽量
*俾人劏死牛
*神秘組織奇特儀式
*行為藝術
*為藝術

## 睇埋

*天體營

類:裸體
美孚新邨

**美孚新邨**（）係香港歷史最耐嘅大型私人屋邨，嚮九龍荔枝角沿海，以前係美孚石油公司地皮，收尾改為起樓賣。美孚新邨喺1968年起好入伙，不過啲設施都好新，有花園平台，有泳池，同而家啲大型豪宅屋苑差唔多，有得比。

美孚新邨嘅建築師係王董集團（Wong Tung & Partners）。

## 附近
* 荔枝角公園
* 美孚站

## 參考
22世紀

2101年至2200年嘅哩一段期間被稱為**22世紀**。

## 主要關注問題

## 重要事件

## 22世紀年曆
露械

**露械**，又叫做**晒蕉**，係男人將自己件生殖器官暴露顯示畀人睇。嚮社區神秘出沒露械嘅男人，又叫做雨衣色魔，因為佢多數都着件大雨褸，乾濕褸，醫生袍咁，搵到女仔人家經過，露械男就突然打開自己件雨褸大袍，露出件男性特徵，嚇一嚇個班姐姐仔。

時下流行網上性交，以為上網晒蕉露械，即係示愛。重電郵露械短片畀心上人，以示有強烈好感。

類:性行為
萬歲登封

**萬歲登封**係武則天喺唐朝時（當時叫做『周』，史稱武周）曾經用過嘅一個年號，由周歷丙申年臘月（695年十二月）開始用，到周歷丙申年三月（696年三月）停用並改用新嘅年號「萬歲通天」。
返外家

**返外家**（返讀翻），又叫**返娘家**，係指已婚婦人由夫家返外家。一般返外家叫**歸寧**，而迫不得意返外家，叫**大歸**，例如亡國、遭夫棄、舊時犯七出之條等。而初結婚，亦有回門之禮，亦係返外家一種。

## 舊俗
傳統習俗來講，女人結咗婚，會以夫為家，唔會三不時就返外家。

### 歸寧
歸寧係女人思念老竇老母，而返外家嘅習俗。但舊時好多都係外家父母作主，會出信畀夫家長輩，求准個女返外家。不過名義上係唔應該有外父外母出信，因為歸寧係個女思念父母省親，應該有兄弟代出。如果老竇老母都死咗，經已無咗省親嘅意思，就唔叫歸寧。

### 大歸
大歸係迫不得意返外家，例如亡國、遭夫棄、犯七出之條等。

## 今俗
今時今日無咁多世俗，男女平等，女人亦未必同夫家家人同住，無舊時咁多規矩，所以女人返外家隨時都可以。但通常喺大時大節左近，又或者父母生日去。

## 註
新文華中心

**新文華中心**（**New Mandarin Plaza**）係嚮香港九龍尖東嘅一座商場兼寫字樓，業主係九龍建業。新文華中心周圍有南洋中心，華懋廣場，港晶中心同埋東海商業中心咁，而正門入口向市政局百週年紀念花園。

新文華中心嘅總建築面積約6萬平方米，有兩幢寫字樓、商場入面有酒家、夜總會，地庫係停車場，商場24小時開放。

新文華中心嘅北面門外步行街改名叫做酒吧街，地鋪向街賣街頭小食為主，成行成市。

## 店鋪
香港賽馬會投注站、餅店、餐廳、 夜總會、便利店咁。

## 交通
* 港鐵尖東站
* 小巴
* 紅隧巴士
* 中港直通車

## 出面網頁
* 新文華中心 官方網頁

類:香港寫字樓
底衫褲着喺面

**內衣外穿**，或者叫做**內衣外着**，係一種而家時尚嘅時裝設計，重點係將以前只會着嚮內衣處嘅衫褲，而家著到暴露晒出嚟見人，比如設計時外衣多啲用內衣物料，例如喱士、粉色、小花點花紋咁。

女性內衣外穿嘅效果係增加多少少暴露。

## 拎
* 眾女星內衣外穿比併性感
* 内衣外穿法則
* 内衣外穿 不一樣的性感

類:時尚
類:設計
慈雲山中心

**慈雲山中心**（**Tsz Wan Shan Shopping Centre**）係香港九龍一個大型購物中心，亦係慈雲山區最大型購物中心，喺毓華街23號。購物中心響1997年起好，原本係房屋署購物商場，而家喺領匯（港交所：0823）旗下。

## 商鋪
慈雲山中心大概有150舖位，店舖樓有銀行、公共圖書館、醫務所、中醫診所、牙醫、茶餐廳、餐廳、超級市場、快餐店咁。

## 顧客服務
* 無線寬頻上網
* 失物認領
* 禮品包裝
* 簡單救傷設施
* 小型公具借用
* 地圖借用
* 簡便縫補針線借用

## 交通
### 巴士
*九巴：2F、3B、3C、3D、3M、5C、15A
*過海隧道巴士：116、302
*機場巴士：E23、N23

### 小巴
*專線小巴：19、19M、20、37M、65、73
*紅色小巴：旺角、銅鑼灣、荃灣、灣仔至慈雲山

## 連結

*慈雲山中心地圖位置
*慈雲山中心簡介
偶集公理

**偶集公理**係集合論裏面嘅一條基本公理，佢嘅意思係話，任意兩個元素可以組成一個符合集合論要求嘅集合。
並集公理

**並集公理**係集合論裏面嘅一條基本公理，佢嘅意思係，如果A同B都係合法嘅集合，噉將 A 同 B 裏面所有嘅元素攞出嚟，佢哋可以組成一個新嘅滿足集合論嘅要求嘅集合，呢個集合叫做原來兩個集合嘅並集。

並集公理實際上講明咗任意有限多個集合嘅並集仍然係合乎集合論要求嘅集合。
冪集公理

**冪集公理**係集合論裏面嘅一條基本公理，佢講嘅係任何一個合法嘅集合嘅所有子集可以組成一個合乎集合論要求嘅集合，呢個集合稱為原來個集合嘅冪集。
正規公理

**正規公理**，又叫做**基礎公理**，係集合論裏面嘅一條基本公理，係Zamelo-Frenkel 公理之一，佢講嘅係，任何一個集 S 都至少存在一個元素 x，符合條件「x 同 S 嘅交集係空集」: S\neq \phi \implies \exist x (x\in  S \land x\cap S =\phi)。用來排除一連串無限嘅「屬於」，換句話講（假設咗選擇公理之下），一堆嘢(collection)要有「基本元」至算「集」。

呢個公理一眼睇落去有啲難理解，要理解呢一點，首先要明白，集合論裏面最基本嘅單位係集合。集合論裏面，任何集合嘅元素都係集合，連自然數都係通過集合嚟定義嘅（睇下自然數嘅形式定義）。

## 註
空集公理

**空集公理**係集合論裏面嘅一條基本公理，佢嘅意思係存在一個冇任何元素嘅集合，叫做空集。

空集公理係子集公理、並集公理、冪集公理同偶集公理嘅基礎，因為呢幾個公理講嘅都係點樣從已經有嘅集合構造出一個新嘅集合（喺集合論裏面，元素都係集合），但係只有空集公理保證咗集合嘅存在性。

## 形式陳述
喺Zermelo-Fraenkel 公理嘅形式語言裏面，呢個公理讀成：
:\exist A ,\forall x :\lnot (x \in A)

亦即係話有一個集合令到冇集合係佢嘅成員。
外延公理

**外延公理**係集合論裡面嘅一條基本公理，佢嘅意思係，如果兩個集合有完全相同嘅元素，呢兩個集合就相等。

外延公理嘅意義在於俾出咗兩個集合相等嘅含義。

## 睇埋
*內涵公理
內涵公理

**内涵公理**係集合論裏面嘅一條基本公理，佢嘅意思係，滿足一定性質嘅所有集合可以組成一個類。

最初嘅內涵公理並冇要求元素亦係集合，但係呢種定義會導致羅素悖論，所以後來改咗。

## 睇埋
*外延公理
頭髮

**頭髮**，或者叫**髮**、**頭毛**，係人頭額頭對上，到後尾枕生出嚟嘅毛。頭髮如果唔剪會自己生，用嚟保護個頭，冷天可以保暖。

髮係一個人形象造型之一，剪得好，可以美化面形。頭髮跟人嘅種類可以分為紅色、金色、黑色、啡色咁。年紀大嘅人，頭髮會轉白色，又叫做銀髮族。

頭髮嘅外型叫**髮型**，可以籠統分做**短髮**同**長髮**兩大類。

## 睇埋
* 毛孔
* 剪頭髮
* 洗頭仔
* 護髮素
* 髮型師（飛髮師傅）
* 上海理髮
* 陸軍裝
* 平頭裝
* 長髮姑娘
大話妹

**大話妹**（）係一部韓劇，由韓國演員李多海、李東旭、朴詩妍同李準基主演。

## 拎
*My Girl 
*大話妹
*我的女孩
*韓劇我的女孩
清邁動物園

**清邁動物園**（**Chiang Mai Zoo**）係一個嚮泰國北部清邁嘅私營動物園，1977年成立。園裏面有單軌電車，同埋133米長嘅魚缸。

## 實景動物品種

File:Bird CMZ 6.jpg
File:Deer CMZ 02.jpg|鹿
File:Deer CMZ 07.jpg


File:Iguana_iguana_-KayEss-1.jpeg
File:Koala CMZ 3.jpg | 樹熊
File:Nitesafari01-thai.JPG | 斑馬


File:Penguin CMZ 1.jpg | 企鵝
File:Rhino CMZ.jpg | 犀牛


## 清邁大熊貓

中國租借畀泰國嘅大熊貓林惠，喺2009年5月27號上晝11點40分嚮清邁動物園生咗隻熊貓BB仔，係第一隻嚮泰國出世嘅大熊貓BB，重200克到。大熊貓林惠今年8歲，佢老公創創 (大熊貓)只係得9歲。

## 附近
* 清邁大學

## 拎
* 星島日報2009年5月28號：清邁動物園生嘅大熊貓

類:清邁
類:泰國建築
類:動物園
銀湖·天峰

**銀湖·天峰**（，以前叫做**Lake W**）係由港鐵公司同信和置業合作發展嘅一項地產項目。喺香港沙田區馬鞍山烏溪沙站上面，佢後面係翠擁華庭，佢前面好遠嘅地方係恒基落禾沙項目同埋吐露港。成個項目有370,000平方呎，將喺2009年11月30號起好。銀湖·天峰分為商場同住宅，住宅起喺商場上面。

## 住宅
住宅項目由7座樓高38至到到46層嘅樓組成，用弧形排列，提供2,169個單位。據發展商講，項目係以大單位為主，2房單位由700平方呎起，重有相連、複式、連天台戶等等特色單位，成個屋苑有超過20款唔同嘅間隔類型。單位樓底高度有成10呎，每戶重起環保露臺，客廳就用落地玻璃。屋苑部份會所將喺港鐵烏溪沙站上面，由兩個駁橋仔連接。

## 相

File:HK MTR WuKaiSha LakeW.JPG|起緊嘅銀湖·天峰（2008年3月）
File:Lake W 200808-2.jpg|起緊嘅銀湖·天峰南面外牆（2008年8月）
File:HK Lake Silver 200905.jpg|由利安邨利華樓頂層影起緊嘅銀湖·天峰南面外牆（2009年5月）


## 附近
* 八仙嶺
* 吐露港
* 赤門海峽

## 交通
### [[巴士]]
*九巴：40X、85M、86C、86K、86S、86X、87D、87K、87P、87S、89D、99、274P、N281
*過海巴士：680、680A、680X、682、682P、N680
*龍運巴士：A41P、N42

### [[專線小巴]]
*803 利安邨-顯徑邨顯田街
*805S 錦英苑-旺角站
*808 錦英苑-威爾斯親王醫院
*807X 大學站－銀湖天峰（循環線）

### 鐵路
*港鐵烏溪沙站B出口

## 參考

## 出面網頁

*銀湖·天峰官方網站
大窩坪

**大窩坪**係香港九龍北面嘅一處地方，喺石硤尾北面嘅畢架山西南山腰一帶，地區行政上屬於深水埗區。

大窩坪係九龍北部嘅一個重要道路交匯處，呈祥道、龍翔道、大埔道、歌和老街同埋南昌街都喺呢區交匯。

## 主要樓
*澤安邨
*帝景峰
*畢架山花園
十點協議

**十點協議**，又叫**十點共識**，係2009年傳說中香港政府同中聯辦達成嘅十件事，畀香港嘅人大政協議員參與管香港。政府唔認有咁嘅嘢。2009年5月27號立法局辯論入面，劉慧卿就指出，港區人大同政協代表一百七廿幾人，其中七廿幾人已經有公職。

## 睇埋
*兩支管治隊伍
*一國兩制
*黎桂康

## 出面網頁
*http://hk.news.yahoo.com/article/090316/4/b711.html
*http://hk.opinion.nextmedia.com/viewthread.php?tid=76211
*http://news.sina.com.hk/cgi-bin/nw/show.cgi/548/3/1/1108130/1.html
*http://www.hkreporter.com/talks/thread-757326-1-1.html
*http://www.hkdailynews.com.hk/news.php?id=43103
*http://the-sun.on.cc/channels/news/20090421/20090421030401_0000.html
Sonia Sotomayor

**Sonia Sotomayor**（）係嘅法官（1996年至2009年），係波多黎各移民嘅女，2009年被奧巴馬提名做美國最高法院嘅法官並且當選，係最高法院第三個女法官。

## 出面網頁

* http://news.bbc.co.uk/2/hi/programmes/world_news_america/8071152.stm

類:美國法官
類:普林斯頓大學舊生
筲箕

**筲箕**，又叫**籬**，係種好多通竉嘅架生，係種山貨，形狀似籃，以前多數用竹、皮、藤或者植物嘅條編成。而家筲箕多數用膠啤出，又有不銹鋼做。

筲箕係廚房同工場都用到。類似嘅有蘿、筐咁。

## 「筲箕」文化
酒筲箕，即係話一個人好酒量。

筲箕灣係香港島東區嘅一笪地方，填海之前係一個海灣，個樣似筲箕。

類:日用品
加拿大新民主黨

**新民主黨**（，**NDP**；）係加拿大一個社會民主主義政黨。喺加拿大國會，佢以左翼政黨嘅姿態參政。而家嘅新民主黨領導人係駔勉誠。

## 睇埋
* 卑詩新民主黨

## 出面網頁
* 加拿大新民主黨英文網站 
* 加拿大新民主黨法文網站
信貸掛鈎票據

**信貸掛鈎票據**（，**CLN**），喺香港賣叫迷你債券，喺台灣賣叫做**連動債**，係種信貸衍生工具。佢唔係一般債券，而係畀發行者轉嫁信貸風險（*Credit risk*）畀投資者嘅合約；係種證券（Security）加信貸違約掉期（CDS）嘅結構金融產品。

即係話，投資者收大行高息但要幫佢做保，證券入便相干嘅公司爆咗，就要揹飛，本金蝕一闕。

## 賣
發行商首先開間空殼公司（trust, special purpose vehicle）做發行人，收投資者錢，定期派息；如果相關嘅嘢（公司、CDO、國）無事，保證完銀奉還（par value）；如果有出事（降級、唔還錢、資不抵債、爆煲），就會攞走部分本，畀返個 recovery rate。

## 風險
經濟唔好，可能幾間公司先後爆煲（bankrupt）、唔還錢（default）、資唔抵債（insolvent），或者被降級http://octavenotes.mysinablog.com/index.php?op=ViewArticle&articleId=1583637 ，本金都會蝕，蝕蝕下可能會斗零都冇，如果爆多幾間（睇個止賠點 detachment point 喺邊，唔使全爆）

個porfolio入面雖然有幾種穏陣啲嘅公司，但因為 detachment point唔係百分百，就算佢哋乜事都冇，只要portfolio入便其他公司出問題，都會領嘢。投資者唔小心就會有錯覺。因為賣時冇講清楚抵押品係乜，有啲嘢會嚴重到七間藍籌掛住成百幾張CDO，投資者都唔知。(新浪http://octavenotes.mysinablog.com/index.php?op=ViewArticle&articleId=1749115 明報http://octavenotes.mysinablog.com/index.php?op=ViewArticle&articleId=1749620)

## 睇埋
* 資本市場
* 計量金融
* 投資銀行
* 股本衍生工具
* 雷曼迷你債券案

## 出面網頁
* 明報財經：新鴻基迷你債券利息多過定期存款
* 雷曼香港迷你債券 - 和訊百科
* http://www.ise.ie/debt_documents/Final%20Prospectus%20Shaphir_2507.PDF
笛卡兒積

**笛卡兒積**係一種集合之間嘅運算，又叫做**直積**。

我哋可以用一個表嚟表示笛卡兒積 A\times B，當中 A 同 B 分別係行同埋列，如果 a\in A,b\in B 嘅話，第 a 行 b 列嗰一格就係填二元有序對 (a,b) 喇。

## 定義
設*X*同*Y*係兩個集合，噉*X*同*Y*嘅笛卡兒積就係：

X\times Y=\{(x,y)|x\in X \land y\in Y\}

或者講，兩個集合嘅笛卡兒積包括咗所有滿足下列條件嘅二元有序對：呢啲有序對當中每一個嘅第一個對象屬于第一個集合，而第二個對象屬于第二個集合。

當X \ne Y嘅時候，嚴格嚟講 X\times Y 同 Y\times X 唔相等，但係佢哋之間有自然嘅一一對應：(x,y)\leftrightarrow (y,x)。

當X=Y嘅時候，可以將 X\times X 簡寫成X^2。

## 實例
\{1,2\}\times\{3,4\}=\{(1,3),(1,4),(2,3),(2,4)\}

用**R**表示實數集，則**R**2表示所有嘅實二元數對，亦可以直觀噉認為表示成個笛卡兒坐標平面。
關係 (數學)

數學上，集X_1, X_2, \cdots X_n之間嘅一個**n 元關係**，係佢哋嘅笛卡兒積（直積）X_1 \times X_2 \times\cdots X_n嘅一子集。

如果*X*1=*X*2=...=*X**n*=*X*，就可以簡單噉叫做*X*上嘅*n*元關係。

關係可以用*R*嚟表示，如果

x_1\in X_1, x_2\in X_2, ..., x_n\in X_n, (x_1, x_2, ..., x_n)\in R \subseteq X_1\times X_2\times\ldots\times X_n.

就可以話，*x*1, *x*2, ..., *x**n*滿足關係*R*。

如果*R*係一個二元關係，噉*x*同*y*滿足關係*R*又可以寫成*xRy*。

如果集合*R*係個空集，噉關係*R*就叫做空關係。而呢啲集合嘅笛卡兒積，當作為一個關係嚟考慮嘅時候，就叫做全關係。
## 實例
### 二元關係
大家喺日常生活中最經常遇到嘅關係就係大小關係。另外，整除亦都係一種常見嘅二元關係。

假設*A*={1,3,5}，*B*={2,3,4}，噉就會有*A*×*B*={(1,2),(1,3),(1,4),(3,2),(3,3),(3,4),(5,2),(5,3),(5,4)}，於是：
**R*1=*A*×*B*就係*A*,*B*上嘅全關係，從*A*裏面隨便揀一個數*x*，從*B*裏面隨便揀一個數*y*，都有*xR<sub>1</sub>y*；
**R*2={(3,3)}係*A*,*B*上嘅等於關係。如果*x*屬于*A*，*y*屬于*B*，噉只有當*x*=3而且*y*=3嘅時候，先至有*xR<sub>2</sub>y*（即*x=y*）；
**R*3={(2,1),(3,1),(4,1),(4,3)}係*B*,*A*上嘅大於關係；
**R*4={(1,2),(1,3),(1,4),(3,3)}係*A*,*B*上嘅整除關係。

### 多元關係
多元關係相對嚟講比較少見，亦都難理解一啲，一個簡單嘅例子係：{(0,1,1),(0,2,2),(1,1,2)}係{0,1,2}上嘅一個三元關係，呢個關係嘅定義係：只有當*x*+*y*=*z*嘅時候，(*x*,*y*,*z*)滿足呢個關係。

## 睇埋
*等價關係
*序關係
精明債券

**精明債券**（**Octavenotes**，**精債**）係種信貸掛鈎、結構性金融貨，摩根士丹利（Morgan Stanley）賣咗兩百幾億噉嘅嘢，用啲無向投資者公布嘅資產（風險高低都有）做抵押，包括藍籌大公司、大細國、CDOhttp://paper.wenweipo.com/2007/03/01/CD0703010007.htm，基本原理係投資人幫大行做擔保，間中收下息，當其中抵押公司資產爆幾間，本金就會蝕一闕；幾間抵押資產摺埋爆煲，發行人有權強制甚至無償贖回，股民可能一個仙都攞唔返。如果想賣出，而家呢啲嘢市價跌幅高達99%。。

賣呢挺嘢嘅係大摩經空殼公司 Victoria Peak International Finance，發行章程雖然被證監會審批，但用咗好多財經行話，其中風險普通街坊難明解，抵押品評級係乜又要事後至知。

10-12系列嘅精債同雷曼兄弟掛鈎，一早爆咗；有投資者自己用6% 起賠點（:en:attachment point）同6.75%止賠點（:en:detachment point）計，15,16,17系列再爆一間零就玩完。

因為風險大，呢味嘢喺美國淨係准賣畀機構投資者，但香港證監會唔管，阿婆阿伯都買到，結果有人領嘢。

## 睇埋
*星展銀行嘅Constellation 債券
*新加坡大摩Pinnacle Notes

## 註
*大摩 http://www.morganstanley.com/octavenotes/，譯文
*香港商報 2009年3月11號 B6 警惕精明債券成雷曼第二
*明報 http://news.mingpao.com/20090529/gaa1.htm
*星島 http://www.stnn.cc:82/fin_op/200903/t20090303_988895.html
*新浪 http://octavenotes.mysinablog.com/



類:信貸掛鈎產品
類:結構性金融貨
烏節路

**烏節路**（英文：**Orchard Road**，當地話：**Jalan Orchard**）係星架坡中區一條出名購物區兼商業大街。馬路兩邊商場林立兼有唔少百貨公司，其中義安城係東南亞最大嘅百貨公司之一。

## 交通
新加坡地鐵南北線有三個車站途經烏節路，分別係：

*烏節地鐵站
*索美塞地鐵站
*多美歌地鐵站

## 參考
*National Heritage Board (2002), *Singapore's 100 Historic Places*, Archipelago Press, ISBN 981-4068-23-3
*Victor R Savage, Brenda S A Yeoh (2003), *Toponymics - A Study of Singapore Street Names*, Eastern Universities Press, ISBN 981-210-205-1
*RedDot Publishing Inc (2005), *The Official Map of Singapore*, RedDot Publishing Inc.